title: 2010/744/EU: Sklep Evropskega parlamenta in Sveta z dne 24. novembra 2010 o uporabi sredstev Evropskega sklada za prilagoditev globalizaciji v skladu s točko 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (vloga EGF/2009/026 NL/Noord Holland in Utrecht, oddelek 18, Nizozemska)

text:
               4.12.2010

               SL

               Uradni list Evropske unije

               L 318/41

         SKLEP EVROPSKEGA PARLAMENTA IN SVETA
   z dne 24. novembra 2010
   o uporabi sredstev Evropskega sklada za prilagoditev globalizaciji v skladu s točko 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (vloga EGF/2009/026 NL/Noord Holland in Utrecht, oddelek 18, Nizozemska)
   (2010/744/EU)
   EVROPSKI PARLAMENT IN SVET EVROPSKE UNIJE STA –
   ob upoštevanju Pogodbe o delovanju Evropske unije,
   ob upoštevanju Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (1), zlasti točke 28 Sporazuma,
   ob upoštevanju Uredbe (ES) št. 1927/2006 Evropskega parlamenta in Sveta z dne 20. decembra 2006 o ustanovitvi Evropskega sklada za prilagoditev globalizaciji (2), zlasti člena 12(3) Uredbe,
   ob upoštevanju predloga Evropske komisije,
   ob upoštevanju naslednjega:

               (1)

               Evropski sklad za prilagoditev globalizaciji (ESPG) je bil ustanovljen za zagotavljanje dodatne podpore presežnim delavcem, ki so bili odpuščeni zaradi velikih strukturnih sprememb v svetovnih trgovinskih tokovih, ki so posledica globalizacije, ter za pomoč pri njihovi ponovni vključitvi na trg dela.

               (2)

               Področje uporabe ESPG se je razširilo na vloge, vložene od 1. maja 2009, da bi se vključila pomoč za delavce, ki so postali presežni neposredno zaradi svetovne finančne in gospodarske krize.

               (3)

               Medinstitucionalni sporazum z dne 17. maja 2006 omogoča uporabo sredstev ESPG do letne zgornje meje v višini 500 milijonov EUR.

               (4)

               Nizozemska je 30. decembra 2009 vložila vlogo za uporabo sredstev ESPG v zvezi s presežnimi delavci v 79 podjetjih, ki delujejo v panogi, razvrščeni v oddelek 18 NACE Revizija 2 (Tiskarstvo in razmnoževanje posnetih nosilcev zapisa) v dveh sosednjih regijah na ravni NUTS II Noord Holland (NL32) in Utrecht (NL31). Do 6. maja 2010 je bila vloga dopolnjena z dodatnimi informacijami. Ta vloga izpolnjuje zahteve za določitev finančnih prispevkov iz člena 10 Uredbe (ES) št. 1927/2006. Komisija zato predlaga uporabo zneska 2 266 625 EUR.

               (5)

               Zato je treba uporabiti sredstva ESPG, da se zagotovi finančni prispevek za vlogo, ki jo je predložila Nizozemska –

         SPREJELA NASLEDNJI SKLEP:
   Člen 1
   V okviru splošnega proračuna Evropske unije za proračunsko leto 2010 se iz Evropskega sklada za prilagoditev globalizaciji uporabi vsota 2 266 625 EUR v odobritvah za prevzem obveznosti in odobritvah plačil.
   Člen 2
   Ta sklep se objavi v Uradnem listu Evropske unije.

      V Strasbourgu, 24. novembra 2010

            Za Evropski parlament

            Predsednik

         J. BUZEK

            Za Svet

            Predsednik

         O. CHASTEL

      (1)  UL C 139, 14.6.2006, str. 1.

      (2)  UL L 406, 30.12.2006, str. 1.


title: Sklep Sveta z dne 30. oktobra 1995 o sklenitvi Okvirnega sporazuma o sodelovanju med Evropsko gospodarsko skupnostjo in Zvezno republiko Brazilijo

text:
Pomembno pravno obvestilo

|

31995D0445

Uradni list L 262 , 01/11/1995 str. 0053 - 0053

		Sklep Svetaz dne 30. oktobra 1995o sklenitvi Okvirnega sporazuma o sodelovanju med Evropsko gospodarsko skupnostjo in Zvezno republiko Brazilijo(95/445/ES)SVET EVROPSKE UNIJE JEob upoštevanju Pogodbe o ustanovitvi Evropske skupnosti in zlasti členov 113 in 130y v povezavi s prvim stavkom člena 228(2) in prvim pododstavkom člena 228(3) Pogodbe,ob upoštevanju predloga Komisije [1],ob upoštevanju mnenja Evropskega parlamenta [2],ker bi morala politika Skupnosti na podlagi člena 130u Pogodbe na področju razvojnega sodelovanja pospeševati trajnostni gospodarski in socialni razvoj držav v razvoju, njihovo nemoteno in postopno vključevanje v svetovno gospodarstvo ter boj proti revščini v teh državah;ker bi morala Skupnost za dosego svojih ciljev na področju zunanjih gospodarskih odnosov odobriti Okvirni sporazum o trgovini in gospodarskem sodelovanju z Zvezno republiko Brazilijo,SKLENIL:Člen 1V imenu Skupnosti se odobri Okvirni sporazum o sodelovanju med Evropsko gospodarsko skupnostjo in Zvezno republiko Brazilijo.Besedilo Sporazuma je priloženo temu sklepu.Člen 2Predsednik Sveta v imenu Skupnosti da uradno obvestilo, predvideno v členu 33 sporazuma [3].Člen 3V Skupnem odboru, ustanovljenem s členom 29 sporazuma, Skupnost zastopa Komisija, ki ji pomagajo predstavniki držav članic.Člen 4Ta sklep se objavi v Uradnem listu Evropskih skupnosti.V Bruslju, 30. oktobra 1995Za SvetPredsednikJ. Solana[1] UL C 163, 30.6.1992, str. 11.[2] UL C 337, 21.12.1992, str. 237.[3] Datum začetka veljavnosti sporazuma bo objavil Generalni sekretariat Sveta v Uradnem listu Evropskih skupnosti.--------------------------------------------------


title: Sklep Sveta 2011/424/SZVP z dne 18. julija 2011 o imenovanju posebnega predstavnika Evropske unije za regijo južnega Sredozemlja

text:
               19.7.2011

               SL

               Uradni list Evropske unije

               L 188/24

         SKLEP SVETA 2011/424/SZVP
   z dne 18. julija 2011
   o imenovanju posebnega predstavnika Evropske unije za regijo južnega Sredozemlja
   SVET EVROPSKE UNIJE JE –
   ob upoštevanju Pogodbe o Evropski uniji, zlasti členov 28, 31(2) in 33 Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Nedavni dogodki v arabskem svetu narekujejo okrepljen in celosten odziv Evropske unije.

               (2)

               Evropski svet je 4. februarja in 11. marca 2011 sprejel izjavi ter 24. in 25. marca 2011 sklepe, v katerih je bila izražena namera Unije o podpori vseh korakov v smeri demokratične preobrazbe svojega južnega sosedstva ter oblikovanju novega partnerstva z regijo.

               (3)

               Svet je 21. februarja 2011 sprejel sklepe o dogodkih v južnem sosedstvu, 20. junija 2011 pa sklepe o evropski sosedski politiki, v katerih je pozdravil predlog visokega predstavnika Unije za zunanje zadeve in varnostno politiko (VP) za posebnega predstavnika Evropske unije (PPEU) za države južnega Sredozemlja.

               (4)

               Komisija in VP sta v svojih sporočilih z dne 8. marca in 25. maja 2011 predstavila predlog za partnerstvo za demokracijo in skupno blaginjo ter predlog za nov pristop k partnerstvu s sosednjimi državami Unije, ki temelji na evropski sosedski politiki.

               (5)

               V državah regije je potrebna okrepljena diplomacija Unije v podporo urejenemu prehodu na trajnostno demokracijo, kakor tudi človekovim pravicam in pravni državi.

               (6)

               Zato bi bilo treba imenovati PPEU za regijo južnega Sredozemlja.

               (7)

               PPEU bo svoj mandat opravljal v razmerah, ki bi se lahko poslabšale in bi lahko ovirale doseganje ciljev zunanjega delovanja Unije iz člena 21 Pogodbe –

         SPREJEL NASLEDNJI SKLEP:
   Člen 1
   Imenovanje
   G. Bernardino LEÓN se imenuje za posebnega predstavnika Evropske unije (PPEU) za regijo južnega Sredozemlja za obdobje do 30. junija 2012. Mandat PPEU lahko predčasno preneha, če tako odloči Svet na priporočilo visokega predstavnika (VP).
   Člen 2
   Politični cilji
   Mandat PPEU temelji na političnih ciljih Evropske unije v zvezi z južnim sosedstvom, kot so določeni v izjavah Evropskega sveta z dne 4. februarja in 11. marca 2011, sklepih Evropskega sveta z dne 24. in 25. marca 2011 ter sklepih Sveta z dne 21. februarja in 20. junija 2011, ob upoštevanju predlogov iz sporočil VP in Evropske komisije z dne 8. marca in 25. maja 2011.
   Ti cilji vključujejo:

               (a)

               okrepiti politični dialog Unije, ki bi prispeval k partnerstvu in širšim odnosom z državami regije južnega Sredozemlja;

               (b)

               prispevati k odzivu Unije na dogodke v državah regije južnega Sredozemlja, zlasti h krepitvi demokracije in institucij, pravne države, dobrega upravljanja, spoštovanja človekovih pravic in temeljnih svoboščin, miru in regionalnega sodelovanja, vključno z evropsko sosedsko politiko in Unijo za Sredozemlje;

               (c)

               povečati učinkovitost, navzočnost in prepoznavnost Evropske unije v regiji in v ustreznih mednarodnih forumih. Prav tako je cilj vzpostavitev tesnega sodelovanja z ustreznimi lokalnimi partnerji ter mednarodnimi in regionalnimi organizacijami, kot so Afriška unija, Liga arabskih držav, Organizacija islamske konference, Svet za sodelovanje arabskih zalivskih držav in Združeni narodi.

         Člen 3
   Naloge
   Da bi PPEU dosegel politične cilje, ima naslednje naloge:

               (a)

               okrepiti splošno politično vlogo Unije v državah regije južnega Sredozemlja, zlasti s krepitvijo dialoga z vladami in mednarodnimi organizacijami ter civilno družbo, vključno z drugimi ustreznimi sogovorniki, pa tudi z zviševanjem zavesti partnerjev o načinu Unije;

               (b)

               ohranjati tesen stik z vsemi stranmi, ki sodelujejo v procesu demokratične preobrazbe v regiji, spodbujati stabilizacijo in spravo ob polnem spoštovanju lokalnega lastništva ter prispevati k obvladovanju in preprečevanju kriz;

               (c)

               prispevati k večji skladnosti, doslednosti in usklajenosti regionalnih politik in ukrepov Unije in držav članic;

               (d)

               prispevati k spodbujanju usklajevanja z mednarodnimi partnerji in organizacijami ter v tesnem sodelovanju s Komisijo pomagati VP pri delu Projektne skupine za južno Sredozemlje.

               (e)

               prispevati k izvajanju politike Unije o človekovih pravicah v regiji, vključno s smernicami Unije o človekovih pravicah in zlasti s smernicami Unije o otrocih v oboroženih spopadih, o nasilju nad ženami in dekleti, ter boju proti vsem vrstam diskriminacije do le-teh, ter politiko Unije o ženah, miru in varnosti, vključno s spremljanjem in poročanjem o razvoju ter oblikovanjem priporočil v zvezi s tem

         Člen 4
   Izvajanje nalog
   1.   PPEU je odgovoren za izvajanje nalog, pri tem pa je podrejen VP.
   2.   Politični in varnostni odbor (PVO) je v prednostni povezavi s PPEU in je njegova glavna točka za stike s Svetom. PPEU v okviru svojega mandata prejema strateške usmeritve in politične nasvete PVO brez poseganja v pristojnosti VP.
   3.   PPEU tesno sodeluje z Evropsko službo za zunanje delovanje (ESZD).
   Člen 5
   Financiranje
   1.   Referenčni finančni znesek za kritje odhodkov, povezanih z mandatom PPEU, za obdobje do 30. junija 2012 znaša 855 000 EUR.
   2.   Odhodki se upravljajo v skladu s postopki in pravili, ki se uporabljajo za splošni proračun Unije.
   3.   Upravljanje odhodkov se uredi s pogodbo med PPEU in Komisijo. PPEU je za vse odhodke odgovoren Komisiji.
   Člen 6
   Vzpostavitev in sestava ekipe
   1.   PPEU je v okviru svojega mandata in ustreznih razpoložljivih finančnih sredstev odgovoren za sestavo svoje ekipe. Ekipa vključuje strokovnjake za določena politična vprašanja, kot to zahteva mandat. PPEU nemudoma obvesti Svet in Evropsko komisijo o sestavi svoje ekipe.
   2.   Države članice, institucije Unije in ESZD lahko predlagajo začasno dodelitev osebja za delo pri PPEU. Plače takega začasno dodeljenega osebja ustrezno krije zadevna država članica, institucija Unije oziroma ESZD. PPEU se lahko začasno dodelijo tudi strokovnjaki, ki so jih države članice začasno dodelile institucijam Unije ali ESZD. Člani mednarodnega pogodbenega osebja imajo državljanstvo države članice.
   3.   Vse začasno dodeljeno osebje ostane pod upravno pristojnostjo države članice, institucije Unije ali ESZD, ki ga je začasno dodelila, ter opravlja svoje obveznosti in deluje v interesu mandata PPEU.
   Člen 7
   Privilegiji in imunitete PPEU in osebja PPEU
   Po potrebi se s pogodbenico gostiteljico ali pogodbenicami gostiteljicami dogovorijo privilegiji, imunitete in dodatna jamstva, potrebni za izpolnitev in tekoče izvajanje misije PPEU ter člane osebja PPEU. Države članice in Komisija v ta namen zagotovijo vso potrebno podporo.
   Člen 8
   Varnost tajnih podatkov EU
   PPEU in člani ekipe PPEU spoštujejo načela varovanja tajnosti in minimalne standarde varovanja tajnosti, določene v Sklepu Sveta 2011/292/ES z dne 31. marca 2011 o varnostnih predpisih za varovanje tajnih podatkov EU (1).
   Člen 9
   Dostop do informacij in logistična podpora
   1.   Države članice, Evropska komisija in generalni sekretariat Sveta zagotovijo PPEU dostop do vseh ustreznih informacij.
   2.   Delegacije Unije in države članice, kakor je ustrezno, zagotavljajo logistično podporo v regiji.
   Člen 10
   Varnost
   V skladu s politiko Unije o varnosti osebja napotenega izven Unije v okviru operativnih zmogljivosti iz naslova V Pogodbe, PPEU v skladu s svojim mandatom in varnostnimi razmerami na geografskem območju, za katerega je zadolžen, sprejme vse smiselno izvedljive ukrepe za varnost vsega osebja pod svojo neposredno pristojnostjo, zlasti:

               (a)

               z vzpostavitvijo posebnega varnostnega načrta misije, ki med drugim vključuje posebne ukrepe za fizično zaščito, organizacijsko varnost in varnost postopkov v zvezi z misijo, upravljanje varnih premikov osebja na območje misije in znotraj njega, obvladovanje primerov ogrožanja varnosti, pa tudi načrt za ravnanje v nepredvidenih razmerah in za umik misije;

               (b)

               z zagotavljanjem, da je vse osebje, napoteno izven Unije, zavarovano za visoko stopnjo tveganja glede na razmere na območju misije;

               (c)

               z zagotavljanjem, da so vsi člani ekipe PPEU, ki bodo napoteni izven Unije, vključno z lokalnim osebjem, pred prihodom ali ob prihodu na območje misije opravili ustrezno varnostno usposabljanje glede na stopnjo ogroženosti, ki je določena za območje misije;

               (d)

               z zagotavljanjem, da se izvajajo vsa dogovorjena priporočila, pripravljena na podlagi rednih ocen varnosti in s pripravo pisnih poročil o njihovem izvajanju ter drugih varnostnih vidikih v okviru vmesnih poročil in poročil o izvajanju nalog za VP, Svet in Evropsko komisijo.

         Člen 11
   Poročanje
   PPEU redno pripravlja ustna in pisna poročila za PVO in VP. PPEU po potrebi poroča tudi delovnim skupinam Sveta. Redna pisna poročila se razpošiljajo prek omrežja COREU. PPEU lahko na priporočilo PVO ali VP pripravi poročila za Svet za zunanje zadeve.
   Člen 12
   Usklajevanje
   1.   PPEU spodbuja splošno politično usklajevanje Unije in pomaga zagotavljati, da se vsi instrumenti Unije in držav članic na terenu uporabljajo usklajeno za doseganje političnih ciljev Unije. Dejavnosti PPEU so po potrebi usklajene z dejavnostmi držav članic in Komisije, kakor tudi drugih PPEU, ki delujejo v tej regiji, vključno s PPEU za mirovni proces srednjega vzhoda. PPEU organizira redne informativne sestanke za misije držav članic in delegacije Unije.
   2.   Na terenu vzdržuje tesne stike z vodji delegacij Unije in misij držav članic, ki mu pri izvajanju nalog pomagajo po svojih najboljših močeh. PPEU je v stiku tudi z drugimi mednarodnimi in regionalnimi akterji na terenu.
   Člen 13
   Pregled
   Izvajanje tega sklepa in njegova skladnost z drugimi prispevki Unije za zadevno regijo se redno preverjata. PPEU predloži Svetu, VP in Komisiji poročilo o napredku do konca meseca januarja 2012 kakor tudi izčrpno poročilo o izvedbi nalog v okviru mandata ob njegovem izteku.
   Člen 14
   Začetek veljavnosti
   Ta sklep začne veljati na dan sprejetja.

      V Bruslju, 18. julija 2011

            Za Svet

            Predsednica

         C. ASHTON

      (1)  UL L 141, 27.5.2011, str. 17.


title: 2007/622/ES,Euratom: Sklep Sveta z dne 26. septembra 2007 o imenovanju italijanskega člana Evropskega ekonomsko-socialnega odbora in spremembah sklepov 2006/524/ES, Euratom in 2006/651/ES, Euratom

text:
               28.9.2007

               SL

               Uradni list Evropske unije

               L 253/39

      SKLEP SVETA

   z dne 26. septembra 2007
   o imenovanju italijanskega člana Evropskega ekonomsko-socialnega odbora in spremembah sklepov 2006/524/ES, Euratom in 2006/651/ES, Euratom
   (2007/622/ES, Euratom)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti, zlasti člena 259 Pogodbe,
   ob upoštevanju Pogodbe o ustanovitvi Evropske skupnosti za atomsko energijo in zlasti člena 167 Pogodbe,
   ob upoštevanju predloga za imenovanje, ki ga je posredovala italijanska vlada,
   po pridobitvi mnenja Komisije,
   ob upoštevanju naslednjega:

               (1)

               Svet je s Sklepom 2006/524/ES, Euratom z dne 11. julija 2006 o imenovanju čeških, nemških, estonskih, španskih, francoskih, italijanskih, latvijskih, litovskih, luksemburških, madžarskih, malteških, avstrijskih, slovenskih in slovaških članov Evropskega ekonomsko-socialnega odbora (1) in s Sklepom 2006/651/ES, Euratom z dne 15. septembra 2006 o imenovanju belgijskih, grških, irskih, ciprskih, nizozemskih, poljskih, portugalskih, finskih, švedskih in britanskih ter dveh italijanskih članov Evropskega ekonomsko-socialnega odbora (2) imenoval italijanske člane omenjenega odbora za obdobje od 21. septembra 2006 do 20. septembra 2010.

               (2)

               Zaradi odstopa g. Paola NICOLETTIJA se je sprostilo eno mesto italijanskega člana omenjenega odbora –

         SKLENIL:
   Člen 1
   G. Marco FELISATI se imenuje za člana Evropskega ekonomsko-socialnega odbora, kjer zamenja g. Paola NICOLETTIJA za preostanek njegovega mandata, torej do 20. septembra 2010.
   Člen 2
   Ta sklep začne veljati na dan sprejetja.

      V Bruslju, 26. septembra 2007

            Za Svet

            Predsednik

         J. SILVA

      (1)  UL L 207, 28.7.2006, str. 30.

      (2)  UL L 269, 28.9.2006, str. 13.


title: 2005/837/ES,Euratom: Sklep Sveta z dne  21. novembra 2005  o imenovanju francoskega člana Evropskega ekonomsko-socialnega odbora

text:
               29.11.2005

               SL

               Uradni list Evropske unije

               L 312/58

      SKLEP SVETA

   z dne 21. novembra 2005
   o imenovanju francoskega člana Evropskega ekonomsko-socialnega odbora
   (2005/837/ES, Euratom)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 259 Pogodbe,
   ob upoštevanju Pogodbe o ustanovitvi Evropske skupnosti za atomsko energijo in zlasti člena 167 Pogodbe,
   ob upoštevanju Sklepa Sveta 2002/758/ES, Euratom z dne 17. septembra 2002 o imenovanju članov Ekonomsko-socialnega odbora za obdobje od 21. septembra 2002 do 20. septembra 2006 (1),
   po odstopu ge. Sheile RITCHIE se je sprostilo mesto člana Ekonomsko-socialnega odbora,
   ob upoštevanju predloga za imenovanje, ki ga je podala britanska vlada,
   po pridobitvi mnenja Evropske komisije –
   SKLENIL:
   Člen 1
   G. Kenneth FRASER je imenovan za člana Evropskega ekonomsko-socialnega odbora, ki nadomesti go. Sheilo RITCHIE za preostanek njenega mandata, tj. do 20. septembra 2006.
   Člen 2
   Ta sklep se objavi v Uradnem listu Evropske unije.
   Učinkovati začne na dan sprejetja.

      V Bruslju, 21. novembra 2005

            Za Svet

            Predsednik

         J. STRAW

      (1)  UL L 253, 21.9.2002, str. 9.


title: 2006/575/ES: Sklep Komisije z dne 17. avgusta 2006 o financiranju izdatkov za računalniško podporo in komunikacijske ukrepe na področju zdravja in dobrega počutja živali za leto 2006

text:
               23.8.2006

               SL

               Uradni list Evropske unije

               L 229/5

      SKLEP KOMISIJE

   z dne 17. avgusta 2006
   o financiranju izdatkov za računalniško podporo in komunikacijske ukrepe na področju zdravja in dobrega počutja živali za leto 2006
   (2006/575/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Odločbe Sveta 90/424/EGS z dne 26. junija 1990 o odhodkih na področju veterine (1) in zlasti členov 17, 37 in 37a Odločbe,
   ob upoštevanju naslednjega:

               (1)

               Z Odločbo Komisije 2004/292/ES z dne 30. marca 2004 (2) o uvedbi integriranega sistema Traces ter o spremembi Odločbe 92/486/EGS je postala udeležba držav članic v sistemu obvezna od 31. decembra 2004. Določiti je treba izdatke, ki so zaradi sprememb zadevne veterinarske zakonodaje in razvoja sistema Traces, zlasti na področju obvladovanja tveganj, potrebni za posodobitev sistema. Zaradi tehničnih zahtev, povezanih z razpoložljivostjo in stabilnostjo delovnega okolja Traces, kot tudi zaradi varnostnih zahtev sta izključno za namen tega sistema potrebni tudi pridobitev informacijske tehnološke opreme in določitev nadzorne in vzdrževalne skupine. Vsakodnevna uporaba sistema zahteva tudi dostop do okrepljene logistične podpore ob upoštevanju pridobljenih izkušenj. Finančni prispevek Skupnosti temelji na členih 37 in 37a Odločbe 90/424/EGS.

               (2)

               Sistem obveščanja, uveden na podlagi Direktive Sveta 82/894/EGS z dne 21. decembra 1982 o prijavljanju živalskih bolezni v Skupnosti (3) z Odločbo Komisije 2005/176/ES z dne 1. marca 2005 o kodificirani obliki in kodah za prijavljanje živalskih bolezni v skladu z Direktivo Sveta 82/894/EGS (4), je treba tehnično posodobiti. Finančni prispevek Skupnosti temelji na členu 37 Odločbe 90/424/EGS.

               (3)

               Izvaja se samo študija za opredelitev značilnosti navigacijskega sistema iz Sklepa Komisije 2005/607/ES z dne 5. avgusta 2005 o financiranju izdatkov za računalniško podporo in komunikacijske ukrepe na področju zdravja in dobrega počutja živali za leto 2005 (5). Zato je treba spremeniti študijo o uporabi tehnologije satelitske navigacije za izboljšanje zaščite živali v skladu z Uredbo Sveta (ES) št. 1/2005 z dne 22. decembra 2004 o zaščiti živali med prevozom in postopki, povezanimi z njim, in o spremembi Direktiv 64/432/EGS in 93/119/EGS ter Uredbe (ES) 1255/97 (6). Finančni prispevek Skupnosti temelji na členu 17 Odločbe 90/424/EGS.

               (4)

               Informacijska politika o zaščiti živali zahteva tudi obveščanje o tehničnem in znanstvenem razvoju na tem področju in seznanjenost trgovinskih partnerjev Evropske unije glede dobrega počutja rejnih živali. Finančni prispevek Skupnosti temelji na členu 17 Odločbe 90/424/EGS.

               (5)

               Ukrepi, predvideni s tem sklepom, so v skladu z mnenjem Stalnega odbora za prehranjevalno verigo in zdravje živali –

         SKLENILA:
   Člen 1
   Traces
   Za vzdrževanje, posodabljanje in razvoj sistema Traces iz Odločbe 2004/292/ES veljajo naslednji zneski in nameni:

               —

               500 000 EUR za pridobitev opreme in tehnične podpore, nujno potrebne za razpoložljivost in varnost sistema,

               —

               450 000 EUR za pridobitev logistične podpore, potrebne za pomoč uporabnikom sistema,

               —

               200 000 EUR za pridobitev podpore za vzdrževanje, potrebno za prilagoditev sistema pravnim in tehničnim spremembam,

               —

               300 000 EUR za razvoj informacijske tehnologije, potrebne v zvezi z vzpostavitvijo modula za obvladovanje tveganja.

         Člen 2
   Sistem prijavljanja živalskih bolezni
   Vzdrževanje sistema prijavljanja iz Odločbe 2005/176/ES je upravičen do zneska 200 000 EUR.
   Člen 3
   Obveščanje na področju dobrega počutja živali
   1.   Študija za razvoj informacijskih in komunikacijskih tehnologij v povezavi z opremo za satelitsko navigacijo, ki bo omogočila izboljšanje učinkovitosti uradnega nadzora na področju dobrega počutja živali, je upravičena do zneska 200 000 EUR.
   2.   Obveščanje potrošnikov s strani Komisije glede zakonodaje Skupnosti v zvezi z zaščito živali je upravičeno do zneska 240 000 EUR.
   3.   Obveščanje trgovinskih partnerjev s strani Komisije glede sprememb zakonodaje Skupnosti v zvezi z zaščito živali je upravičeno do zneska 230 000 EUR.
   Člen 4
   Postopek za oddajo javnih naročil
   Izbor pogodbenikov bo narejen na podlagi razpisov, ki bodo objavljeni jeseni leta 2006.

      V Bruslju, 17. avgusta 2006

            Za Komisijo

         Markos KYPRIANOU

            Član Komisije

      (1)  UL L 224, 18.8.1990, str. 19. Odločba, kakor je bila nazadnje spremenjena z Odločbo 2006/53/ES (UL L 29, 2.2.2006, str. 37).

      (2)  UL L 94, 31.3.2004, str. 63. Odločba, kakor je bila nazadnje spremenjena z Odločbo 2005/515/ES (UL L 187, 19.7.2005, str. 29).

      (3)  UL L 378, 31.12.1982, str. 58. Direktiva, kakor je bila nazadnje spremenjena z Odločbo Komisije 2004/216/ES (UL L 67, 5.3.2004, str. 27).

      (4)  UL L 59, 5.3.2005, str. 40.

      (5)  UL L 206, 9.8.2005, str. 22.

      (6)  UL L 3, 5.1.2005, str. 1.


title: Sklep Evropskega parlamenta (EU, Euratom) 2015/1681 z dne 29. aprila 2015 o razrešnici glede izvrševanja proračuna Agencije za oskrbo Euratom za proračunsko leto 2013

text:
               30.9.2015

               SL

               Uradni list Evropske unije

               L 255/325

      SKLEP EVROPSKEGA PARLAMENTA (EU, EURATOM) 2015/1681
      z dne 29. aprila 2015
      o razrešnici glede izvrševanja proračuna Agencije za oskrbo Euratom za proračunsko leto 2013
      EVROPSKI PARLAMENT,

                  —

                  ob upoštevanju končnega zaključnega računa Agencije za oskrbo Euratom za proračunsko leto 2013,

                  —

                  ob upoštevanju poročila Računskega sodišča o zaključnem računu Agencije za oskrbo Euratom za proračunsko leto 2013 z odgovori agencije (1),

                  —

                  ob upoštevanju izjave o zanesljivosti (2) računovodskih izkazov ter zakonitosti in pravilnosti z njimi povezanih transakcij, ki jo je za proračunsko leto 2013 v skladu s členom 287 Pogodbe o delovanju Evropske unije pripravilo Računsko sodišče,

                  —

                  ob upoštevanju priporočil Sveta z dne 17. februarja 2015 o podelitvi razrešnice agenciji glede izvrševanja proračuna za proračunsko leto 2013 (05304/2015 – C8-0054/2015),

                  —

                  ob upoštevanju člena 319 Pogodbe o delovanju Evropske unije,

                  —

                  ob upoštevanju člena 106a Pogodbe o ustanovitvi Evropske skupnosti za jedrsko energijo,

                  —

                  ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 1(2),

                  —

                  ob upoštevanju Sklepa Sveta 2008/114/ES, Euratom z dne 12. februarja 2008 o določitvi statuta Agencije za oskrbo Euratom (4), zlasti člena 8(9) Priloge,

                  —

                  ob upoštevanju člena 94 in Priloge V Poslovnika,

                  —

                  ob upoštevanju poročila Odbora za proračunski nadzor (A8-0119/2015),

         1.

            podeli razrešnico generalnemu direktorju Agencije za oskrbo Euratom glede izvrševanja proračuna agencije za proračunsko leto 2013;

         2.

            navaja svoje pripombe v spodnji resoluciji;

         3.

            naroči svojemu predsedniku, naj ta sklep in resolucijo, ki je del sklepa, posreduje generalnemu direktorju Agencije za oskrbo Euratom, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

               Predsednik

            Martin SCHULZ

               Generalni sekretar

            Klaus WELLE

         (1)  UL C 442, 10.12.2014, str. 267.

         (2)  Glej opombo 1.

         (3)  UL L 298, 26.10.2012, str. 1.

         (4)  UL L 41, 15.2.2008, str. 15.


title: 2014/263/EU: Sklep Sveta z dne 6. maja 2014 o imenovanju belgijskega člana Evropskega ekonomsko-socialnega odbora

text:
               12.5.2014

               SL

               Uradni list Evropske unije

               L 137/6

         SKLEP SVETA
   z dne 6. maja 2014
   o imenovanju belgijskega člana Evropskega ekonomsko-socialnega odbora

      (2014/263/EU)

   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 302 Pogodbe,
   ob upoštevanju predloga belgijske vlade,
   ob upoštevanju mnenja Evropske komisije,
   ob upoštevanju naslednjega:

               (1)

               Svet je 13. septembra 2010 sprejel Sklep 2010/570/EU, Euratom o imenovanju članov Evropskega ekonomsko-socialnega odbora za obdobje od 21. septembra 2010 do 20. septembra 2015 (1).

               (2)

               Zaradi konca mandata Yvesa VANSCHUERENA se je sprostilo mesto člana Evropskega ekonomsko-socialnega odbora –

         SPREJEL NASLEDNJI SKLEP:
   Člen 1
   Dominique MICHEL, Administrateur délégué de COMEOS (Fédération belge du Commerce et des Services) se za preostanek mandata, ki se izteče 20. septembra 2015, imenuje za člana Evropskega ekonomsko-socialnega odbora.
   Člen 2
   Ta sklep začne veljati na dan sprejetja.

      V Bruslju, 6. maja 2014

            Za Svet

            Predsednik

         G. STOURNARAS

      (1)  UL L 251, 25.9.2010, str. 8.


title: Sklep Evropskega parlamenta (EU) 2017/1626 z dne 27. aprila 2017 o razrešnici glede izvrševanja splošnega proračuna Evropske unije za proračunsko leto 2015, oddelek VIII – Evropski varuh človekovih pravic

text:
               29.9.2017

               SL

               Uradni list Evropske unije

               L 252/136

         SKLEP EVROPSKEGA PARLAMENTA (EU) 2017/1626
   z dne 27. aprila 2017
   o razrešnici glede izvrševanja splošnega proračuna Evropske unije za proračunsko leto 2015, oddelek VIII – Evropski varuh človekovih pravic
   EVROPSKI PARLAMENT,

               —

               ob upoštevanju splošnega proračuna Evropske unije za proračunsko leto 2015 (1),

               —

               ob upoštevanju konsolidiranega zaključnega računa Evropske unije za proračunsko leto 2015 (COM(2016) 475 – C8-0276/2016) (2),

               —

               ob upoštevanju letnega poročila Računskega sodišča o izvrševanju proračuna za proračunsko leto 2015, skupaj z odgovori institucij (3),

               —

               ob upoštevanju izjave o zanesljivosti (4) računovodskih izkazov ter zakonitosti in pravilnosti z njimi povezanih transakcij, ki jo je za proračunsko leto 2015 v skladu s členom 287 Pogodbe o delovanju Evropske unije pripravilo Računsko sodišče,

               —

               ob upoštevanju členov 314(10), 317, 318 in 319 Pogodbe o delovanju Evropske unije,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (5), zlasti členov 55, 99, 164, 165 in 166,

               —

               ob upoštevanju člena 94 in Priloge IV Poslovnika,

               —

               ob upoštevanju poročila Odbora za proračunski nadzor (A8-0142/2017),

               1.

               podeli razrešnico evropski varuhinji človekovih pravic glede izvrševanja proračuna Evropskega varuha človekovih pravic za proračunsko leto 2015;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in priloženo resolucijo posreduje Evropskemu varuhu človekovih pravic, Evropskemu svetu, Svetu, Komisiji, Sodišču Evropske unije, Računskemu sodišču, Evropskemu nadzorniku za varstvo podatkov in Evropski službi za zunanje delovanje ter poskrbi za objavo v Uradnem listu Evropske unije (serija L).

            Predsednik

         Antonio TAJANI

            Generalni sekretar

         Klaus WELLE

      (1)  UL L 69, 13.3.2015.

      (2)  UL C 380, 14.10.2016, str. 1.

      (3)  UL C 375, 13.10.2016, str. 1.

      (4)  UL C 380, 14.10.2016, str. 147.

      (5)  UL L 298, 26.10.2012, str. 1.


title: Sklep Sveta (EU) 2015/1993 z dne 22. oktobra 2015 o odobritvi sklenitve Stabilizacijsko-pridružitvenega sporazuma med Evropsko unijo in Evropsko skupnostjo za atomsko energijo na eni strani ter Kosovom na drugi strani, s strani Evropske komisije v imenu Evropske skupnosti za atomsko energijo

text:
               6.11.2015

               SL

               Uradni list Evropske unije

               L 290/14

         SKLEP SVETA (EU) 2015/1993
   z dne 22. oktobra 2015
   o odobritvi sklenitve Stabilizacijsko-pridružitvenega sporazuma med Evropsko unijo in Evropsko skupnostjo za atomsko energijo na eni strani ter Kosovom (1) na drugi strani, s strani Evropske komisije v imenu Evropske skupnosti za atomsko energijo
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti za atomsko energijo in zlasti drugega odstavka člena 101 Pogodbe,
   ob upoštevanju priporočila Evropske komisije,
   ob upoštevanju naslednjega:

               (1)

               Svet je 21. junija 2013 pooblastil Evropsko komisijo, da začne pogajanja s Kosovom o Stabilizacijsko-pridružitvenem sporazumu (v nadaljnjem besedilu: Sporazum). Pogajanja so se uspešno zaključila s parafiranjem Sporazuma 25. julija 2014.

               (2)

               Sporazum zajema tudi zadeve, ki spadajo v pristojnosti Evropske skupnosti za atomsko energijo (v nadaljnjem besedilu: Skupnost).

               (3)

               Sporazum bi bilo zato treba skleniti tudi v imenu Skupnosti glede zadev, ki spadajo v okvir Pogodbe Euratom.

               (4)

               Podpis in sklenitev Sporazuma sta predmet ločenega postopka glede zadev, ki spadajo v okvir Pogodbe o Evropski uniji in Pogodbe o delovanju Evropske unije.

               (5)

               Sporazum ne posega v stališča držav članic Unije o statusu Kosova, o katerem bodo odločile v skladu s svojo nacionalno prakso in mednarodnim pravom.

               (6)

               Poleg tega noben izraz, besedilo ali razlaga iz tega sklepa in besedila Sporazuma niti kakršna koli uporaba potrebnih pravnih podlag za sklenitev Sporazuma ne pomeni, da Skupnost priznava Kosovo kot neodvisno državo ali da posamezne države članice priznavajo Kosovo kot neodvisno državo, če tega niso storile.

               (7)

               Sklenitev Sporazuma s strani Komisije, ki deluje v imenu Skupnosti, bi bilo zato treba odobriti glede zadev, ki spadajo v pristojnost Skupnosti –

         SPREJEL NASLEDNJI SKLEP:
   Člen 1
   Sklenitev Stabilizacijsko-pridružitvenega sporazuma med Evropsko unijo in Evropsko skupnostjo za atomsko energijo ter Kosovom, s strani Komisije v imenu Skupnosti, se odobri (2).
   Člen 2
   Ta sklep ne posega v stališča držav članic in Skupnosti o statusu Kosova.
   Člen 3
   Ta sklep začne veljati na dan sprejetja.

      V Luxembourgu, 22. oktobra 2015

            Za Svet

            Predsednik

         F. ETGEN

      (1)  To poimenovanje ne posega v stališča o statusu ter je v skladu z RVSZN 1244/1999 in mnenjem Meddržavnega sodišča o razglasitvi neodvisnosti Kosova.

      (2)  Besedilo Sporazuma je priloženo Sklepu Sveta o sklenitvi Sporazuma v imenu Unije.


title: 2011/549/EU: Sklep Evropskega parlamenta z dne 10. maja 2011 o razrešnici glede izvrševanja splošnega proračuna Evropske unije za proračunsko leto 2009, oddelek II – Svet

text:
               27.9.2011

               SL

               Uradni list Evropske unije

               L 250/23

         SKLEP EVROPSKEGA PARLAMENTA
   z dne 10. maja 2011
   o razrešnici glede izvrševanja splošnega proračuna Evropske unije za proračunsko leto 2009, oddelek II – Svet
   (2011/549/EU)
   EVROPSKI PARLAMENT,
   ob upoštevanju splošnega proračuna Evropske unije za proračunsko leto 2009 (1),
   ob upoštevanju končnih letnih računovodskih izkazov Evropske unije za proračunsko leto 2009 (SEC(2010) 963 – C7-0213/2010) (2),
   ob upoštevanju letnega poročila Sveta organu za podeljevanje razrešnice o notranjih revizijah, opravljenih v letu 2009,
   ob upoštevanju letnega poročila Računskega sodišča o izvrševanju proračuna za proračunsko leto 2009, skupaj z odgovori institucij (3),
   ob upoštevanju izjave o zanesljivosti računovodskih izkazov ter zakonitosti in pravilnosti z njimi povezanih transakcij, ki jo je Računsko sodišče pripravilo v skladu s členom 287 Pogodbe o delovanju Evropske unije (4),
   ob upoštevanju člena 272(10), členov 274, 275 in 276 Pogodbe ES ter člena 314(10), členov 317, 318 in 319 Pogodbe o delovanju Evropske unije,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (5), zlasti členov 50, 86, 145, 146 in 147 Uredbe,
   ob upoštevanju sklepa generalnega sekretarja Sveta/visokega predstavnika za skupno zunanjo in varnostno politiko št. 190/2003 o povračilu potnih stroškov predstavnikom članov Sveta (6),
   ob upoštevanju Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (7),
   ob upoštevanju člena 77 in Priloge VI poslovnika,
   ob upoštevanju poročila Odbora za proračunski nadzor (A7-0088/2011),

               1.

               odloži sklep o podelitvi razrešnice generalnemu sekretarju Sveta glede izvrševanja proračuna Sveta za proračunsko leto 2009;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in priloženo resolucijo, ki je del tega sklepa, posreduje Svetu, Komisiji, Sodišču Evropske unije, Računskemu sodišču, Evropskemu varuhu človekovih pravic in Evropskemu nadzorniku za varstvo osebnih podatkov ter poskrbi za objavo v Uradnem listu Evropske unije (serija L).

            Predsednik

         Jerzy BUZEK

            Generalni sekretar

         Klaus WELLE

      (1)  UL L 69, 13.3.2009.

      (2)  UL C 308, 12.11.2010, str. 1.

      (3)  UL C 303, 9.11.2010, str. 1.

      (4)  UL C 308, 12.11.2010, str. 129.

      (5)  UL L 248, 16.9.2002, str. 1.

      (6)  Sklep, izhajajoč iz poslovnika Sveta, z dne 22. julija 2002 (UL L 230, 28.8.2002, str. 7).

      (7)  UL C 139, 14.6.2006, str. 1.
    ---documentbreak---

               27.9.2011

               SL

               Uradni list Evropske unije

               L 250/25

         RESOLUCIJA EVROPSKEGA PARLAMENTA
   z dne 10. maja 2011
   s pripombami, ki so sestavni del sklepa o razrešnici glede izvrševanja splošnega proračuna Evropske unije za proračunsko leto 2009, oddelek II – Svet
   EVROPSKI PARLAMENT,
   ob upoštevanju splošnega proračuna Evropske unije za proračunsko leto 2009 (1),
   ob upoštevanju končnih letnih računovodskih izkazov Evropske unije za proračunsko leto 2009 (SEC(2010) 963 – C7-0213/2010) (2),
   ob upoštevanju letnega poročila Sveta organu za podeljevanje razrešnice o notranjih revizijah, opravljenih v letu 2009,
   ob upoštevanju letnega poročila Računskega sodišča o izvrševanju proračuna za proračunsko leto 2009, skupaj z odgovori institucij (3),
   ob upoštevanju izjave o zanesljivosti računovodskih izkazov ter zakonitosti in pravilnosti z njimi povezanih transakcij, ki jo je Računsko sodišče pripravilo v skladu s členom 287 Pogodbe o delovanju Evropske unije (4),
   ob upoštevanju člena 272(10), členov 274, 275 in 276 Pogodbe ES ter člena 314(10), členov 317, 318 in 319 Pogodbe o delovanju Evropske unije,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (5), zlasti členov 50, 86, 145, 146 in 147 Uredbe,
   ob upoštevanju sklepa generalnega sekretarja Sveta/visokega predstavnika za skupno zunanjo in varnostno politiko št. 190/2003 o povračilu potnih stroškov predstavnikom članov Sveta (6),
   ob upoštevanju Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (7),
   ob upoštevanju člena 77 in Priloge VI Poslovnika,
   ob upoštevanju poročila Odbora za proračunski nadzor (A7-0088/2011),

               A.

               ker „imajo državljani pravico vedeti, kako se porabijo njihovi davki in kako se izvajajo pristojnosti, ki so zaupane političnim organom“ (8),

               B.

               ker je bilo v sklepih Evropskega sveta iz Kölna z dne 3. in 4. junija 1999 predvideno, da se Svetu dodelijo operativne zmogljivosti na področju okrepljene skupne evropske varnostne in obrambne politike,

               C.

               ker je bil s Sklepom Sveta 2004/197/SZVP (9) vzpostavljen mehanizem ATHENA za upravljanje financiranja skupnih stroškov operacij Evropske unije, ki so vojaškega ali obrambnega pomena, in ker ta sklep skupaj s Sklepom 2004/582/ES predstavnikov vlad držav članic z zasedanja Sveta z dne 28. aprila 2004 o privilegijih in imunitetah, zagotovljenih mehanizmu ATHENA (10), slednjemu dodeljuje privilegije in imunitete, Svetu pa daje operativna pooblastila,

               D.

               ker Sklep Sveta 2000/178/SZVP z dne 28. februarja 2000 o pravilih za domače izvedence na vojaškem področju, dodeljene generalnemu sekretariatu Sveta, v začasnem obdobju (11), in Sklep Sveta 2001/80/SZVP z dne 22. januarja 2001 o ustanovitvi Vojaškega štaba Evropske unije (12) določata, da odhodki, ki nastanejo ob napotitvi vojaških strokovnjakov iz držav članic, bremenijo proračun Sveta,

               1.

               ugotavlja, da je imel Svet leta 2009 na voljo sredstva za prevzem obveznosti v višini 642 000 000 EUR (2008: 743 000 000 EUR) s stopnjo izkoriščenosti 92,33 %, skoraj enako kot leta 2007 (93,31 %), kar je še vedno pod povprečno vrednostjo za ostale institucije (97,69 %);

               2.

               meni, da imajo institucije Unije, v skladu s členom 335 Pogodbe o delovanju Evropske unije, določeno upravno samostojnost pri svojem delovanju, ta samostojnost pa vključuje zadevno stopnjo odgovornosti in zanesljivosti; ker je Parlament edini neposredno izvoljeni organ, in ker je ena od njegovih nalog, da na priporočilo Sveta poda sklep o razrešnici glede izvrševanja splošnega proračuna Evropske unije, se je odločil, da bo to samostojnost odrazil v postopku razrešnice in ločil razdelke splošnega proračuna, ki jih samostojno upravlja vsaka druga institucija Unije, in da podeli razrešnico vsaki od teh institucij;

               3.

               obžaluje težave, na katere je naletel v postopkih razrešnice za leti 2007 in 2008, in ponavlja svoje stališče, ki je bilo izraženo v resoluciji z dne 16. junija 2010 (13) o razrešnici za Svet za proračunsko leto 2008, zlasti poziva Svet, da skupaj s Parlamentom oblikuje letni postopek znotraj postopka razrešnice, da se zagotovijo vse informacije, potrebne za izvrševanje proračuna Sveta;

               4.

               ponavlja, da bi bilo treba odhodke Sveta pregledati na enak način kot odhodke drugih institucij Unije, in predlaga, da bi bil najbolj primeren pristop ta, ki je bil naveden v resoluciji z dne 16. junija 2010, zlasti, da „bi moral ta pregled temeljiti na naslednjih pisnih dokumentih, ki so jih predložile vse institucije:

                           —

                           poročilo o izvrševanju proračuna za predhodno proračunsko leto,

                           —

                           izkaz stanja sredstev in obveznosti,

                           —

                           letno poročilo o dejavnostih glede njihovega proračunskega in finančnega upravljanja,

                           —

                           letno poročilo notranjega revizorja,

                     kot tudi ustno predstavitev, ki poteka na seji odbora, pristojnega za postopek razrešnice“;

               5.

               globoko obžaluje, da je predsedstvo Sveta zavrnilo povabilo na sejo odbora, pristojnega za postopek razrešnice, med katero je bila predvidena razprava o stališču predsedstva Sveta glede predlaganega postopka ter o morebitnih načinih sodelovanja glede razrešnice, in da je tudi generalni sekretar Sveta zavrnil udeležbo na seji odbora, pristojnega za postopek razrešnice, in ni izmenjal stališč o postopku razrešnice Sveta;

               6.

               je seznanjen s predlaganim memorandumom o soglasju med Parlamentom in Svetom o sodelovanju med njihovim letnim postopkom o razrešnici, kot je bil priložen k pismu generalnega sekretarja Sveta z dne 4. marca 2011, ter ugotavlja, da je Svet pripravljen postopek o razrešnici obravnavati ločeno od proračunskega postopka, vendar ponavlja, da je treba ohraniti razlikovanje med različnimi vlogami Parlamenta in Sveta v postopku razrešnice in da nikdar noben razlog ne sme odvrniti Sveta od tega, da je popolnoma odgovoren do javnosti glede sredstev, ki so mu zaupana; globoko obžaluje, da sta predsedstvo Sveta in generalni sekretar Sveta zavrnila udeležbo na seji odbora, pristojnega za postopek razrešnice, in nista priskrbela informacij in odgovorov na vprašanja o razrešnici Sveta za proračunsko leto 2009, ter tudi nista pisno odgovorila na vprašalnik, ki ga je predložil poročevalec;

               7.

               se seznanja z dobro voljo madžarskega predsedstva in z doseženim napredkom; za izboljšanje izmenjave informacij pri postopku razrešnice predlaga, da se sledi istemu pristopu kot za ostale institucije, glavni elementi katerega naj bi bili:

                           —

                           potek uradnega srečanja med predstavniki Sveta in parlamentarnim odborom, pristojnim za postopek razrešnice, na katerem bi sodelovali generalni sekretar Sveta in tekoče predsedstvo Sveta, predsedstvo odbora, pristojnega za postopek razrešnice, poročevalec in poslanci, ki predstavljajo politične skupine (koordinatorji in/ali poročevalci v senci), da se priskrbijo vse potrebne informacije o izvrševanju proračuna Sveta,

                           —

                           generalni sekretar Sveta bi moral odgovoriti na vprašanja, ki jih je Svetu predložil odbor, pristojen za postopek razrešnice, ter

                           —

                           priprava časovnega razporeda za racionalizacijo in okrepitev te začasne rešitve;

                     zato meni, da je ideja o sklenitvi medinstitucionalnega sporazuma s Svetom o razrešnici Sveta nepotrebna;

               8.

               poziva Računsko sodišče, naj izvede poglobljeno oceno nadzornih in kontrolnih sistemov na Svetu, ki bo podobna oceni na Sodišču, pri Evropskem varuhu človekovih pravic in Evropskem nadzorniku za varstvo podatkov med pripravo letnega poročila Računskega sodišča za proračunsko leto 2009;

      Razlogi za odložitev sprejetja odločitve o podelitvi razrešnice

               9.

               navaja, da so razlogi za odložitev naslednji:

                           (a)

                           Svet ni sprejel nobenega poziva, naj se uradno in formalno sestane z odborom Parlamenta, pristojnim za postopek razrešnice, ali z njegovim poročevalcem, da bi razpravljali o izvrševanju proračuna Sveta za leto 2009;

                           (b)

                           Svet ni želel podati pisnega odgovora, v katerem bi Parlamentu zagotovil informacije in dokumente, zahtevane od Sveta v prilogi k pismu z dne 14. decembra 2010, ki ga je podpisal poročevalec;

                           (c)

                           Parlament od Sveta ni prejel temeljnih dokumentov, na primer popolnega seznama proračunskih prerazporeditev;

      Nadaljnji ukrepi, ki jih mora sprejeti Svet

               10.

               poziva generalnega sekretarja Sveta, da odboru Parlamenta, pristojnemu za postopek razrešnice, najkasneje do 15. junija 2011 predloži izčrpne pisne odgovore na naslednja vprašanja:

                           (a)

                           Glede prejšnje razprave o razrešnici Svetu v odboru Parlamenta, pristojnem za postopek razrešnice, se Svet teh sej ni redno udeleževal, vendar pa velja, da je udeležba Sveta bistvenega pomena, da bi odgovoril na vprašanja članov odbora o razrešnici Svetu. Ali se Svet strinja s tem, da se bo v prihodnje udeleževal razprav o razrešnici Svetu, ki potekajo v odboru Parlamenta, pristojnem za postopek razrešnice?

                           (b)

                           Zakaj Svet vsako leto spremeni predstavitev/format notranje revizije? Zakaj je slednja vsako leto tako kratka, splošna in nejasna? Ali Svet lahko za razrešnico za leto 2010 in v prihodnje predloži notranjo revizijo še v kakem drugem jeziku (jezikih) kot v francoščini?

                           (c)

                           Ali je bila opravljena zunanja revizija? Če je bila, ali jo lahko vidi odbor Parlamenta, pristojen za postopek razrešnice? Če zunanje revizije ni bilo, zakaj se Svet ni odločil zanjo?

                           (d)

                           Do sedaj so dejavnosti Sveta pomenile sofinanciranje s Komisijo, ki se je po začetku veljavnosti Lizbonske pogodbe povečalo. Kateri revizijski in nadzorni sistemi so se oblikovali, da bi zagotovili popolno preglednost? Glede na to, da se je z Lizbonsko pogodbo povečalo sofinanciranje s Komisijo, kako Svet razume „odgovoriti na primerne poizvedbe“?

                           (e)

                           Računsko sodišče je v svojem letnem poročilu za 2009 ugotovilo, da v dveh od šestih revidiranih postopkov javnih naročil Svet ni upošteval pravil finančne uredbe glede objave izida postopka. Ali je Svet temeljito preučil dodatne primere podobnih naročil? Ali se je notranji postopek poenotil, da v prihodnje ne bi več prihajalo do podobnih primerov?

                           (f)

                           Za osebje posebnih predstavnikov Evropske unije: Prosim navedite število zaposlenih (vse osebje, kadrovski načrt in preostalo) – število delovnih mest, stopnje – za osebje posebnih predstavnikov Evropske unije v Svetu v letu 2009. Kako in kdaj se bodo kadrovska mesta za osebje posebnih predstavnikov Evropske unije porazdelila med Svetom in Evropsko službo za zunanje delovanje (ESZD)? Koliko je znašal proračun za potovanje za osebje posebnih predstavnikov Evropske unije? Koliko ljudi iz osebja posebnih predstavnikov Evropske unije je bilo 1. januarja 2011 premeščenih v ESZD? Koliko jih bo ostalo pri Svetu in zakaj?

                           (g)

                           Svet proračunska vprašanja, povezana s posledicami Lizbonske pogodbe, izpostavlja v točki 2.2 poročila o finančnih dejavnosti – 11327/10, FIN 278. Ali je Svet rešil težave glede odhodkov g. Solane? Kateri del odhodkov spada pod proračun Sveta in kateri pod proračun Komisije?

                           (h)

                           Kakšni so bili odhodki iz poslovanja, upravni odhodki, odhodki za osebje, stavbe, itd., ki jih je Svet načrtoval za leto 2009, da bi uvedel mesto visokega predstavnika/podpredsednika Komisije?

                           (i)

                           Visoka predstavnica/podpredsednica Komisije je funkcijo prevzela 1. decembra 2009. Kako so bili porazdeljeni stroški med Svetom in Komisijo (za osebje, potovanja, itd.)? Kako je Svet pripravil proračun za visoko predstavnico/podpredsednico Komisije za leto 2010? Katere proračunske vrstice in zneski so namenjeni njenim dejavnostim?

                           (j)

                           Kako bodo pisarniški prostori, ki so se sprostili s premestitvijo osebja v ESZD, vplivali na načrte Sveta glede stavb? Ali so bili sprejeti dogovori za nadaljnjo rabo teh prostorov? Kakšni so načrtovani stroški selitve? Kdaj so bili objavljeni javni razpisi za selitve (če so bili)?

                           (k)

                           Kakšni so bili upravni odhodki in odhodki iz poslovanja, povezani z nalogami skupne zunanje in varnostne politike (SZVP)/skupne varnostne in obrambne politike (SVOP), ki so se vsaj delno financirale iz proračuna Unije za leto 2009? Kakšen je celotni znesek za odhodke SZVP v letu 2009? Ali lahko Svet navede vsaj glavne naloge in njihove stroške v letu 2009?

                           (l)

                           Kakšen je bil strošek srečanj delovnih skupin Sveta za SZVP/SVOP v Bruslju in drugod in kje so ta srečanja potekala?

                           (m)

                           Kakšni so bili upravni odhodki za izvajanje vojaških operacij v okviru skupne varnostne in obrambne politike (SVOP)? Kakšen del skupnega zneska odhodkov za vojaške operacije je bil plačan iz proračuna Unije?

                           (n)

                           Kakšni so bili administrativni odhodki, porabljeni za delovanje mehanizma ATHENA, ter koliko delovnih mest je bilo potrebnih za ta mehanizem in ali se bo katero od njih preneslo na ESZD? Komu bodo ta delovna mesta podrejena?

                           (o)

                           Stopnja zasedenosti delovnih mest v kadrovskem načrtu Sveta je nizka (91 % leta 2009 in 90 % leta 2008). Ali ima ta stalna nizka stopnja negativne posledice na delovanje generalnega sekretariata Sveta? Ali lahko generalni sekretariat s trenutno stopnjo zasedenosti delovnih mest opravlja vse svoje funkcije? Ali je nizka stopnja zasedenosti mest specifična za določene službe? Kakšni so razlogi za stalna razhajanja?

                           (p)

                           Kakšno je skupno število delovnih mest, namenjenih za naloge usklajevanja politike in upravno podporo (kot so opredeljena v letnih poročilih Komisije o oceni osebja)? Kakšen je njihov odstotek glede na skupno število delovnih mest?

                           (q)

                           Svet je za dosego upravnih ciljev v letu 2009 delovnim postopkom dodal delo na daljavo. Na kakšen način Svet dokazuje uspešnost tega delovnega postopka? Poleg tega poziva Svet, naj poroča o nadaljnjih ukrepih v zvezi s tem in zlasti o tistih, ki so namenjeni za izboljšanje kakovosti finančnega poslovanja, ter o njihovih učinkih;

                           (r)

                           Svet je povečal število svojih delovnih mest za 15 (8 AD in 7 AST), da bi pokril kadrovske potrebe enote za irski jezik. Koliko je zaposlenih v drugih jezikovnih enotah (število ljudi na jezik)? Ali je osebje za države prosilke oziroma iz njih že zaposleno? Če je tako, za koliko delovnih mest gre (ločeno po državah in jezikih)?

                           (s)

                           Skupina za razmislek je bila ustanovljena 14. decembra 2007, njeni člani pa so bili imenovani 15. in 16. oktobra 2008. Zakaj ni bilo mogoče načrtovati potrebnega financiranja in ga vključiti v proračun za leto 2009? Ali prenos v proračun za leto 2009 iz varnostne rezerve v proračunsko postavko, namenjeno financiranju strukture, ki je bila oblikovana leta 2007, v resnici prav nič ne vpliva na proračun? Svet je skupini za premislek namenil 1 060 000 EUR. Koliko delovnih mest se lahko dodeli tej skupini?

                           (t)

                           Odhodki za potne stroške delegacij se še vedno zdijo problematični (glej sporočilo Sveta z dne 15. junija 2010, SGS10 8254, točka II, stran 4). Zakaj se ti odhodki pojavljajo v toliko različnih proračunskih vrsticah?

                           (u)

                           Zakaj se notranjemu revizorju še vedno zdi, da mora dodati „odhodki za potovanja delegatov in odhodki za tolmačenje“ (les frais de voyage des délégués et les frais d’interprétation) ne glede na ostre kritike zadnjih dveh resolucij Parlamenta o razrešnici Svetu?

                           (v)

                           Svet je ponovno sredstva, ki jih ni uporabil za tolmačenje, uporabil kot dodatna sredstva za financiranje potnih stroškov delegacij. Tako so bile dejanske obveznosti za potne stroške v letu 2009 občutno nižje od prvotnega proračuna in manj kot polovico zneska, razpoložljivega po prenosu (na začetku 36 100 000 EUR, po prenosu pa razpoložljivih 48 100 000 EUR, v primerjavi z 22 700 000 EUR za obveznosti). Kakšni so bili razlogi za prenos teh 12 000 000 EUR (glej poročilo o finančni dejavnosti – 11327/10, FIN 278 – točka 3.3.2 – točka VI)? Zakaj Svet na strani 12 prenos iz tolmačenja na potne stroške poslancev ocenjuje na 12 000 000 EUR, na strani 13 pa na 10 558 362 EUR? Zakaj je bil porabljen preostali znesek, prenesen iz tolmačenja (skupni preneseni znesek znaša 17 798 362 EUR)? Poleg tega poziva Svet, naj pojasni veliko število nalogov za izterjavo, izdanih pred letom 2009 in prenesenih na leto 2009, (12 300 000 EUR) ter terjatev iz izjav, povezanih z letom 2007 (6 300 000 EUR);

                           (w)

                           Svet je leta 2009, kot že leta 2008, prerazporedil znaten znesek iz svojega proračuna zlasti za nepremičninski sektor, ter pri tem več kot podvojil začetne predvidene zneske za nakup stavbe Residence Palace (prerazporeditev v višini 17 800 000 EUR poleg 15 000 000 EUR, ki so bili za ta namen predvideni v proračunu za leto 2009). Kakšni so razlogi za to? Ali lahko generalni sekretariat Sveta predloži konkretne podatke o tako dosežnih prihrankih? Koliko so znašali prvotno predvideni stroški za stavbo Residence Palace? Ali Svet meni, da bo prvotno predvideni znesek dosežen, ali bodo stroški višji od predvidevanj? Kateri ukrepi so načrtovani za financiranje te stavbe?

                           (x)

                           Izvajanje proračuna Sveta – prenesena sredstva: Ali lahko Svet predloži ocenjen znesek in zadeve računov za leto 2009, ki niso bili prejeti do junija 2010, in zato preneseni?

                           (y)

                           Prenos sredstev na leto 2010 iz naslova namenskih prejemkov iz leta 2009 je znašal 31 800 000 EUR. To ustreza približno 70 % namenskih prejemkov za leto 2009. Kakšni so razlogi za tako visok delež prenosa? Kaj se bo zgodilo/se je zgodilo s temi prihodki leta 2010?

                           (z)

                           Kaj pomeni „tehnična zagotovitev 25 000 000 EUR za začetek delovanja Evropskega sveta 2010?“ (glej poročilo o finančni dejavnosti – 11327/10, FIN 278 – točka 3.1, točka IV)

                           (aa)

                           Kakšna je stopnja tajnosti proračuna Sveta za različne proračunske vrstice?

                           (ab)

                           Ali lahko Svet izpostavi konkretne ukrepe, sprejete za izboljšanje kakovosti finančnega poslovanja Sveta, zlasti glede zadev, omenjenih v odstavku 5 resolucije Parlamenta (14) z dne 25. novembra 2009, priložene sklepu o razrešnici Svetu za proračunsko leto 2007?

      Dokumenti, ki jih je treba predložiti Parlamentu

               11.

               poziva generalnega sekretarja Sveta, naj odboru Parlamenta, pristojnemu za postopek razrešnice, najkasneje do 15. junija 2011 predloži:

                           (a)

                           popoln seznam proračunskih prerazporeditev v zvezi s proračunom Sveta za leto 2009;

                           (b)

                           pisno izjavo o stroških Sveta za misije, ki so jih opravili posebni predstavniki Evropske unije;

                           (c)

                           izjavo držav članic za leto 2007 (glej poročilo o finančni dejavnosti – 11327/10, FIN 278 – točka 3.2.2, točka II) in

                           (d)

                           poročilo skupine za razmislek, da bi razumel, zakaj tako poročilo stane 1 060 000 EUR (glej poročilo o finančni dejavnosti – 11327/10, FIN 278 – točka 2.2).

      (1)  UL L 69, 13.3.2009.

      (2)  UL C 308, 12.11.2010, str. 1.

      (3)  UL C 303, 9.11.2010, str. 1.

      (4)  UL C 308, 12.11.2010, str. 129.

      (5)  UL L 248, 16.9.2002, str. 1.

      (6)  Sklep, izhajajoč iz poslovnika Sveta, z dne 22. julija 2002 (UL L 230, 28.8.2002, str. 7).

      (7)  UL C 139, 14.6.2006, str. 1.

      (8)  Evropska pobuda za preglednost.

      (9)  UL L 63, 28.2.2004, str. 68.

      (10)  UL L 261, 6.8.2004, str. 125.

      (11)  UL L 57, 2.3.2000, str. 1.

      (12)  UL L 27, 30.1.2001, str. 7.

      (13)  UL L 252, 25.9.2010, str. 24.

      (14)  UL L 19, 23.1.2010, str. 9.


title: 2005/811/ES: Sklep Sveta z dne 14. novembra 2005 o imenovanju italijanskega člana in italijanskega nadomestnega člana Odbora regij

text:
               23.11.2005

               SL

               Uradni list Evropske unije

               L 304/17

      SKLEP SVETA

   z dne 14. novembra 2005
   o imenovanju italijanskega člana in italijanskega nadomestnega člana Odbora regij
   (2005/811/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti, zlasti člena 263,
   ob upoštevanju predloga italijanske vlade,
   ob upoštevanju naslednjega:

               (1)

               Svet je 22. januarja 2002 sprejel Sklep 2002/60/ES o imenovanju članov in nadomestnih članov Odbora regij za obdobje od 26. januarja 2002 do 25. januarja 2006 (1).

               (2)

               Eno mesto člana Odbora regij se je sprostilo po poteku mandata člana g. Luciana CAVERIJA, podpredsednika regionalnega sveta; eno mesto nadomestnega člana Odbora regij se je sprostilo po odstopu g. Rosaria CONDORELLIJA –

         SKLENIL:
   Člen 1
   Za člana Odbora regij se za preostanek mandata, torej do 25. januarja 2006, imenujeta:

               (a)

               za člana:
               g. Luciano CAVERI
               Presidente della Regione autonoma Valle d'Aosta;

               (b)

               za nadomestnega člana:
               g. Rosario CONDORELLI
               Assessore Comunale del Comune di Sant'Agata Li Battiati (Catania).

         Člen 2
   Ta sklep se objavi v Uradnem listu Evropske unije.
   Uveljavi se na dan sprejetja.

      V Bruslju, 14. novembra 2005

            Za Svet

            Predsednica

         T. JOWELL

      (1)  UL L 24, 26.1.2002, str. 38.


title: Sklep Sveta (EU) 2015/627 z dne 20. aprila 2015 o stališču, ki se zavzame v imenu Evropske unije na sedmem zasedanju konference pogodbenic Stockholmske konvencije o obstojnih organskih onesnaževalih, glede predlogov za spremembe prilog A, B in C

text:
               22.4.2015

               SL

               Uradni list Evropske unije

               L 103/8

         SKLEP SVETA (EU) 2015/627
   z dne 20. aprila 2015
   o stališču, ki se zavzame v imenu Evropske unije na sedmem zasedanju konference pogodbenic Stockholmske konvencije o obstojnih organskih onesnaževalih, glede predlogov za spremembe prilog A, B in C
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 192(1) v povezavi s členom 218(9) Pogodbe,
   ob upoštevanju predloga Evropske komisije,
   ob upoštevanju naslednjega:

               (1)

               Stockholmska konvencija o obstojnih organskih onesnaževalih (v nadaljnjem besedilu: Konvencija) je bila 14. oktobra 2004 odobrena v imenu Evropske skupnosti s Sklepom Sveta 2006/507/ES (1).

               (2)

               Unija je obveznosti iz Konvencije v pravo Unije prenesla z Uredbo (ES) št. 850/2004 Evropskega parlamenta in Sveta (2).

               (3)

               Unija močno poudarja potrebo po postopni širitvi prilog A, B in/ali C h Konvenciji z novimi kemikalijami, ki izpolnjujejo merila za obstojna organska onesnaževala, pri čemer se upošteva previdnostno načelo, da se izpolnita cilj Konvencije in zaveza vlad, ki so jo sprejele leta 2002 na svetovnem vrhu o trajnostnem razvoju v Johannesburgu, da bodo do leta 2020 čim bolj zmanjšale škodljive učinke kemikalij.

               (4)

               V skladu s členom 22 Konvencije lahko konferenca pogodbenic sprejema sklepe o spremembah prilog A, B in/ali C h Konvenciji. Taki sklepi začnejo veljati eno leto po datumu, ko depozitar seznani pogodbenice s sprejetjem sprememb, razen za pogodbenice Konvencije (v nadaljnjem besedilu: pogodbenice), ki so spremembe zavrnile.

               (5)

               Odbor za pregled obstojnih organskih onesnaževal, ustanovljen na podlagi Konvencije, je po tem, ko je leta 2011 od Unije prejel predlog za vključitev pentaklorofenola (PCP), zaključil obravnavo PCP. Ugotovil je, da PCP izpolnjuje merila Konvencije za uvrstitev v njeno Prilogo A. Pričakuje se, da bo konferenca pogodbenic Konvencije na sedmem zasedanju odločala o vključitvi PCP v Prilogo A h Konvenciji.

               (6)

               Dajanje v promet ali uporaba PCP sta prepovedana na podlagi Uredbe (ES) št. 1907/2006 Evropskega parlamenta in Sveta (3). Poleg tega sta v skladu z uredbama (ES) št. 1107/2009 (4) oziroma (EU) št. 528/2012 (5) Evropskega parlamenta in Sveta dajanje PCP v promet in njegova uporaba kot fitofarmacevtskega sredstva ali biocidnega proizvoda prepovedana. Ker se lahko PCP v okolju prenaša na velike razdalje, bi bila postopna odprava uporabe te kemikalije na globalni ravni za državljane Unije koristnejša od prepovedi na ravni Unije.

               (7)

               Odbor za pregled obstojnih organskih onesnaževal priporoča uvrstitev PCP v Prilogo A h Konvenciji s posebno izjemo za proizvodnjo in uporabo PCP v električnih drogovih in traverzah. Unija posebne izjeme ne potrebuje, bi pa jo morala na sedmem zasedanju konference pogodbenic Konvencije sprejeti, če lahko le tako zagotovi uvrstitev PCP.

               (8)

               Odbor za pregled obstojnih organskih onesnaževal je po tem, ko je leta 2011 od Unije prejel predlog za vključitev kloriranih naftalenov, ugotovil, da poliklorirani naftaleni (PCN) izpolnjujejo merila Konvencije za uvrstitev v njeni prilogi A in C. Pričakuje se, da bo konferenca pogodbenic Konvencije na sedmem zasedanju odločala o vključitvi PCN v prilogi A in C h Konvenciji.

               (9)

               PCN se v Uniji ne proizvajajo, lahko pa nastajajo nenamerno, zlasti z zgorevanjem (predvsem v sežigalnicah odpadkov). Te dejavnosti so zajete v Direktivi 2010/75/EU Evropskega parlamenta in Sveta (6) in zahtevajo uporabo nekaterih ukrepov za ravnanje z emisijami.

               (10)

               Dajanje v promet in uporaba PCN sta v Uniji prepovedana v skladu z Uredbo (ES) št. 850/2004. Ker se lahko PCN v okolju prenašajo na velike razdalje, bi bila postopna odprava uporabe te kemikalije na globalni ravni za državljane Unije koristnejša od prepovedi na ravni Unije.

               (11)

               Odbor za pregled obstojnih organskih onesnaževal je po tem, ko je leta 2011 od Unije prejel predlog za vključitev heksaklorobutadiena (HCBD), ugotovil, da HCBD izpolnjuje merila Konvencije za uvrstitev v njeni prilogi A in C. Pričakuje se, da bo konferenca pogodbenic Konvencije na sedmem zasedanju odločala o vključitvi HCBD v prilogi A in C h Konvenciji.

               (12)

               Proizvodnja HCBD je bila v Uniji ustavljena, vendar lahko nenamerno nastaja pri nekaterih industrijskih dejavnostih. Te dejavnosti so zajete v Direktivi 2010/75/EU in zahtevajo uporabo nekaterih ukrepov za ravnanje z emisijami.

               (13)

               Dajanje v promet in uporaba HCBD sta v Uniji prepovedana na podlagi Uredbe (ES) št. 850/2004. Ker se lahko HCBD v okolju prenaša na velike razdalje, bi bila postopna odprava uporabe te kemikalije na globalni ravni za državljane Unije koristnejša od prepovedi na ravni Unije.

               (14)

               Perfluorooktan sulfonska kislina (PFOS) in njeni derivati so že vključeni v Prilogo B h Konvenciji z več posebnimi izjemami. Po pregledu navedenih izjem odbor za pregled obstojnih organskih onesnaževal pogodbenice poziva, naj prenehajo uporabljati PFOS v preprogah, usnju in oblačilih, tekstilu in oblazinjenju, premazih in aditivih za premaze ter insekticidih za zatiranje rdečih ognjenih mravelj in termitov. Prav tako jih poziva, naj uporabo PFOS v površinskem nanašanju trdih kovinskih prevlek, ki je s Konvencijo trenutno dovoljeno kot „posebna izjema“, omejijo le na zaprte sisteme, ki so s Konvencijo trenutno dovoljeni kot „sprejemljiv namen“. Poleg tega odbor za pregled obstojnih organskih onesnaževal pogodbenice poziva, naj prenehajo uporabljati PFOS v vabah za insekte za nadzor krojaških mravelj iz rodov Atta spp. in Acromyrmex spp., kar je trenutno na podlagi Konvencije dovoljeno kot „sprejemljiv namen“.

               (15)

               Unija bi morala v skladu s predlogom odbora za pregled obstojnih organskih onesnaževal podpreti črtanje „posebnih izjem“ in „sprejemljivih namenov“ za PFOS in njene derivate, vključno z izjemo za uporabo kot omočil v nadzorovanih sistemih galvanizacije, ki se v Uniji izvaja z Uredbo (ES) št. 850/2004, z datumom poteka veljavnosti 26. avgusta 2015 –

         SPREJEL NASLEDNJI SKLEP:
   Člen 1
   1.   Stališče, ki se v imenu Unije zavzame na sedmem zasedanju konference pogodbenic Stockholmske konvencije o obstojnih organskih onesnaževalih, je, da v skladu s priporočili odbora za pregled obstojnih organskih onesnaževal podpira:

               —

               uvrstitev pentaklorofenola (7) (PCP) v Prilogo A h Konvenciji. Po potrebi lahko Unija sprejme „posebno izjemo“ za proizvodnjo in uporabo PCP v električnih drogovih in traverzah,

               —

               uvrstitev polikloriranih naftalenov (8) (PCN) v prilogi A in C h Konvenciji brez izjeme,

               —

               uvrstitev heksaklorobutadiena (HCBD) v prilogi A in C h Konvenciji brez izjeme,

               —

               črtanje naslednjih posebnih izjem in sprejemljivih namenov iz vnosa o perfluorooktan sulfonski kislini (PFOS) in njenih derivatih v Prilogi B h Konvenciji: preproge, usnje in oblačila, tekstil in oblazinjenje, papir in embalaža, premazi in aditivi za premaze, guma in plastika, insekticidi za zatiranje rdečih ognjenih mravelj in termitov ter vabe za insekte za nadzor krojaških mravelj iz rodov Atta spp. in Acromyrex spp.,

               —

               črtanje posebnih izjem za PFOS pri površinskem nanašanju kovinskih prevlek (trde kovinske prevleke in dekorativne kovinske prevleke), razen pri površinskem nanašanju trdih kovinskih prevlek v zaprtih sistemih, v Konvenciji navedenem kot „sprejemljiv namen“.

         2.   Na podlagi razvoja dogodkov na sedmem zasedanju konference pogodbenic Konvencije se lahko o manjših spremembah tega stališča dogovorijo pri usklajevanju na kraju samem.
   Člen 2
   Ta sklep začne veljati na dan sprejetja.

      V Luxembourgu, 20. aprila 2015

            Za Svet

            Predsednik

         J. DŪKLAVS

      (1)  Sklep Sveta 2006/507/ES z dne 14. oktobra 2004 o sklenitvi, v imenu Evropske skupnosti, Stockholmske konvencije o obstojnih organskih onesnaževalih (UL L 209, 31.7.2006, str. 1).

      (2)  Uredba (ES) št. 850/2004 Evropskega parlamenta in Sveta z dne 29. aprila 2004 o obstojnih organskih onesnaževalih in spremembi Direktive 79/117/EGS (UL L 158, 30.4.2004, str. 7).

      (3)  Uredba (ES) št. 1907/2006 Evropskega parlamenta in Sveta z dne 18. decembra 2006 o registraciji, evalvaciji, avtorizaciji in omejevanju kemikalij (REACH) ter o ustanovitvi Evropske agencije za kemikalije in o spremembi Direktive 1999/45/ES ter o razveljavitvi Uredbe Sveta (EGS) št. 793/93 in Uredbe Komisije (ES) št. 1488/94 ter Direktive Sveta 76/769/EGS in direktiv Komisije 91/155/EGS, 93/67/EGS, 93/105/ES in 2000/21/ES (UL L 396, 30.12.2006, str. 1).

      (4)  Uredba (ES) št. 1107/2009 Evropskega parlamenta in Sveta z dne 21. oktobra 2009 o dajanju fitofarmacevtskih sredstev v promet in razveljavitvi direktiv Sveta 79/117/EGS in 91/414/EGS (UL L 309, 24.11.2009, str. 1).

      (5)  Uredba (EU) št. 528/2012 Evropskega parlamenta in Sveta z dne 22. maja 2012 o dostopnosti na trgu in uporabi biocidnih proizvodov (UL L 167, 27.6.2012, str. 1).

      (6)  Direktiva 2010/75/EU Evropskega parlamenta in Sveta z dne 24. novembra 2010 o industrijskih emisijah (celovito preprečevanje in nadzorovanje onesnaževanja) (UL L 334, 17.12.2010, str. 17).

      (7)  Pentaklorofenol in njegove soli ter estri.

      (8)  Diklorirani naftaleni, triklorirani naftaleni, tetraklorirani naftaleni, pentaklorirani naftaleni, heksaklorirani naftaleni, heptaklorirani naftaleni in oktaklorirani naftaleni, posamezno ali kot sestavine kloriranih naftalenov.


title: Sklep Sveta z dne 25. maja 2007 o imenovanju in zamenjavi članov upravnega odbora Evropskega centra za razvoj poklicnega usposabljanja

text:
               31.5.2007

               SL

               Uradni list Evropske unije

               C 120/4

      SKLEP SVETA

   z dne 25. maja 2007
   o imenovanju in zamenjavi članov upravnega odbora Evropskega centra za razvoj poklicnega usposabljanja
   (2007/C 120/03)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti,
   ob upoštevanju Akta o pristopu iz leta 2005 in zlasti člena 51 tega akta,
   ob upoštevanju Uredbe Sveta (EGS) št. 337/75 z dne 10. februarja 1975 o ustanovitvi Evropskega centra za razvoj poklicnega usposabljanja (1), zlasti člena 4 Uredbe,
   ob upoštevanju naslednjega:

               (1)

               Svet je s sklepom z dne 18. septembra 2006 (2) imenoval člane upravnega odbora Evropskega centra za razvoj poklicnega usposabljanja za obdobje od 18. septembra 2006 do 17. septembra 2009.

               (2)

               Zapolniti je bilo treba mesta bolgarskih in romunskih članov.

               (3)

               Po odstopu Andrea MONTANINA se je izpraznilo mesto člana v upravnem odboru Centra v skupini vladnih predstavnikov.

               (4)

               Po odstopu Krzysztofa KAFELA se je izpraznilo mesto člana v upravnem odboru Centra v skupini vladnih predstavnikov.

               (5)

               Po odstopu Marine PANKOVE se je izpraznilo mesto člana upravnega odbora Centra v skupini predstavnikov organizacij delodajalcev.

               (6)

               Po odstopu Jean-Paula DELCROIXA se je izpraznilo mesto člana upravnega odbora Centra v skupini predstavnikov organizacij delavcev.

               (7)

               Po odstopu Beate JAKUBOVE se je izpraznilo mesto člana upravnega odbora Centra v skupini predstavnikov organizacij delavcev.

               (8)

               Po odstopu Bogdana OLSZEWSKEGA se je izpraznilo mesto člana upravnega odbora Centra v skupini predstavnikov organizacij delavcev.

               (9)

               Vlade držav članic so Svetu predložile seznam predlaganih oseb za svoje predstavnike, Komisija pa za predstavnike delavcev in delodajalcev –

         SKLENIL:
   Edini člen
   Za člane upravnega odbora Evropskega centra za razvoj poklicnega usposabljanja se za preostanek mandata, ki se izteče 17. septembra 2009, imenujejo:
   I.   PREDSTAVNIKI VLAD
   Bolgarija
   Valentina DEIKOVA
   Direktorica
   Politike v direktoratu za poklicno izobraževanje in usposabljanje
   Ministrstvo za šolstvo in znanost
   Italija
   Enrico Eugenio CECCOTTI
   Direttore dell'Osservatorio per le politiche attive del lavoro della Provincia di Roma
   Romunija
   Madlen SERBAN
   Direktorica
   Nacionalni center za razvoj poklicnega izobraževanja in usposabljanja
   Poljska
   Piotr BARTOSIAK
   Višji specialist
   Oddelek za poklicno usposabljanje in stalno izobraževanje
   Ministrstvo za šolstvo
   II.   PREDSTAVNIKI ORGANIZACIJ DELODAJALCEV
   Bolgarija
   Galia BOŽANOVA
   Direktorica, programi poklicnega izobraževanja in usposabljanja
   Bolgarsko industrijsko združenje – Združenje bolgarskih podjetij
   Latvija
   Ilona KIUKUCĀNE
   Latvijsko združenje delodajalcev
   Romunija
   Ion HOHAN
   Prvi podpredsednik
   splošnega združenja industrialcev UGIR -1903
   III.   PREDSTAVNIKI ORGANIZACIJ DELAVCEV
   Belgija
   Jef MAES
   ABVV Federaal
   Bolgarija
   Svetla TONEVA
   KNSB
   Latvija
   Ilze TRAPENCIERE
   Zveza svobodnih sindikatov
   Latvijsko združenje –
   LBAS
   Romunija
   Gheorghe SIMION
   CNSLR-FRATIA
   Poljska
   Zygmunt CYBULSKI
   OPZZ

      V Bruslju, 25. maja 2007.

            Za Svet

            Predsednica

         A. SCHAVAN

      (1)  UL L 39, 13.2.1975, str. 1. Uredba, kakor je bila nazadnje spremenjena z Uredbo (ES) št. 2051/2004 (UL L 355, 1.12.2004, str. 1).

      (2)  UL C 240, 5.10.2006, str. 1.


title: Sklep izvršnega odbora z dne 28. aprila 1999 o uradnikih za zvezo (SCH/Com-ex (99)7 Rev. 2)

text:
Pomembno pravno obvestilo

|

41999D0007

Uradni list L 239 , 22/09/2000 str. 0411 - 0416

		Sklep izvršnega odboraz dne 28. aprila 1999o uradnikih za zvezo(SCH/Com-ex (99)7 Rev. 2)IZVRŠNI ODBOR JEob upoštevanju člena 132 Konvencije o izvajanju Schengenskega sporazuma,ob upoštevanju členov 7 in 47 zgoraj navedene konvencije,ob upoštevanju svoje izjave z dne 16. septembra 1998 (Doc. SCH/Com-ex (98) decl., 2 rev.);SKLENIL:1. Odobri se načrt za medsebojno napotitev uradnikov za zvezo zaradi svetovanja in pomoči pri izvajanju varnostnih in kontrolnih nalog na zunanjih mejah (Doc. SCH/I-Front (98) 170, rev. 5).2. Priporoča se, da pogodbenice kmalu napotijo uradnike za zvezo v kraje po njihovi izbiri, ki so primeroma našteti v Doc. SCH/I-Front (99) 9, rev. 3, in da kadar je treba, sklenejo še ustrezne dvostranske sporazume. Ta orientacijski seznam ni zavezujoč in se dopolnjuje glede na spremembe okoliščin.Luxembourg, 28. aprila 1999PredsednikC. H. Schapper--------------------------------------------------SCH/I-Front (98)170 rev.5Medsebojna Napotitev Uradnikov za Zvezo Zaradi Svetovanja in Pomoči pri Izvajanju Varnostnih in Kontrolnih Nalog na Zunanjih MejahNa zasedanju 16. septembra 1998 je Izvršni odbor sprejel izjavo SCH/Com-ex (98) decl. 2, rev. 2, s katero je naložil Centralni skupini, da preveri, ali svetovanje in pomoč uslužbencev ene od pogodbenic med kontrolo na zunanjih mejah druge pogodbenice lahko pripomore k izboljšanju varnosti na zunanjih mejah.Po temeljiti razpravi o možnostih svetovanja in pomoči uradnikov za zvezo na zunanjih mejah je podskupina za meje na to vprašanje na svojem sestanku 28. septembra 1998 brez pridržkov odgovorila pritrdilno.Podskupina zaradi izpolnitve preostalega dela pooblastila, ki ji ga je dal Izvršni odbor, predlaga naslednji koncept za medsebojno napotitev uradnikov za zvezo zaradi svetovanja in pomoči pri izvajanju varnostnih in kontrolnih nalog na zunanjih mejah.1. SPLOŠNO1.1 Pravni okvirNapotitev in delovanje uradnikov za zvezo urejata člen 47(1), (2) in (3) in tretji stavek člena 7 Schengenske konvencije.Te določbe omogočajo časovno neomejeno ali omejeno napotitev uradnikov za zvezo zaradi dodatnega in pospešenega sodelovanja med pogodbenicami. To izrecno velja tudi za medsebojno pomoč čezmejnih organov na zunanjih mejah.Podlaga za konkretno napotitev pa ostajajo dvostranski sporazumi med vsakokratnimi partnerskimi državami, ki se po potrebi lahko dopolnijo s konkretnejšimi dogovori med pristojnimi upravnimi organi. Dogovori, ki odstopajo od naslednjih pravil, se tako lahko sklenejo dvostransko med državami, ki izmenjujejo uradnike za zvezo. Vendar pa sklenitev dvostranskih sporazumov nikakor ne ovira skupnega usklajevanja in medsebojnega obveščanja.1.2 Območja delovanjaUradniki za zvezo so lahko razporejeni v mejnopolicijske izvajalske enote na morskih in kopenskih mejah, pa tudi na ustreznih letališčih in pri obalni straži. Uradniki svetujejo in pomagajo osebju teh enot schengenskih držav pri varnostnih in kontrolnih ukrepih na zunanjih schengenskih mejah na njihovo prošnjo ter v dogovoru s pristojnimi organi gostiteljice in v skladu z njihovimi zahtevami. Pri tem lahko opazujejo in zbirajo dokazno gradivo v zvezi z ilegalnimi migracijami in čezmejno kriminaliteto. Ne smejo pa opravljati nobenih suverenostnih nalog. Uradniki morajo biti načelno razporejeni na mejne prehode in na dele meje, ki so še posebno zanimivi v smislu ilegalnih migracij na schengensko območje.Dejavnosti policijskih uradnikov za zvezo ne vplivajo na suverenost države, ki ji pomagajo; z opravljanjem svojih nalog ne smejo posegati v nacionalne pravne in upravne predpise.Izvajanje v nadaljevanju opisanih, primeroma naštetih nalog uradnikov za zvezo velja izključno za svetovanje in dajanje pomoči pristojnim organom države gostiteljice pri mejnopolicijskih nalogah.V vsakem primeru se te naloge izvajajo:- v skladu z nacionalnim pravom,- ob doslednem upoštevanju konkretne ureditve v posameznih dvostranskih sporazumih, po potrebi dopolnjenih s konkretnejšimi dogovori,pa tudi- v dogovoru s pristojnimi organi gostiteljice in v skladu z njihovimi zahtevami.Te naloge lahko vključujejo:Izmenjavo informacij- redno in na posamičen primer vezano zbiranje in izmenjava informacij,- vzpostavljanje stikov med pristojnimi organi, zlasti v skladu z določbami členov 39 in 46 Schengenske konvencije,- obveščanje pristojnih organov gostiteljice o zadevah, ki se nanašajo na vstop in izstop v povezavi z državo pošiljateljico.Svetovanje in pomoč uradnikom države gostiteljice- svetovanje in pomoč policijskim uradnikom države gostiteljice pri- opravljanju pogovorov s potniki in- preverjanju verodostojnosti listin, ki jih je izdala država pošiljateljica,- svetovanje in pomoč uradnikom države gostiteljice pri dejavnostih mejne policije, kakršne so:- priprava poročil,- sprejemanje prijav in sestavljanje ovadb,- opravljanje razgovorov,- zbiranje statističnih podatkov,- svetovanje in pomoč uradnikom države gostiteljice pri:- ocenjevanju dokumentacije, s katero so uradniki za zvezo seznanjeni,- načrtovanju ukrepov varovanja državne meje,- ocenjevanju delovanja mejne policije,- svetovanje in pomoč uradnikom države gostiteljice pri dopolnjevanju analize stanja,- spremljanje uradnikov države gostiteljice pri varovanju državne meje.Poleg tega lahko na letališčih in v pristaniščih opravljajo naslednje naloge:- svetovanje in seznanjanje organov z ukrepi vračanja s strani države pošiljateljice, ob upoštevanju obstoječih sporazumov o prevzemu,- svetovanje kontaktnim osebam za potnike ali prevoznike države pošiljateljice.1.3 Pogoji, ki jih morajo izpolnjevati uradniki za zvezoUradniki, ki naj bi se napotili, morajo biti strokovno in osebnostno primerni tudi za morebitno dolgoročno opravljanje nalog v tujini. Imeti morajo mejnopolicijske izkušnje. Po možnosti bi morali imeti osnovno znanje jezika vsakokratne države gostiteljice ali pa vsaj obvladati delovni jezik, ki se najpogosteje uporablja v kraju, v katerem opravljajo naloge.Načelno je treba dati prednost uradnikom z višjo strokovno izobrazbo.1.4 LogistikaDržava gostiteljica zagotovi državi pošiljateljici logistično podporo ob primernem upoštevanju suverenosti obeh držav in skladno z ustreznim dvostranskim sporazumom.- Uradnikom za zvezo pristojni organ države gostiteljice, če to lokalne razmere dopuščajo, zagotovi lastno pisarno ali pa vsaj možnost souporabe pisarne. Uradnik za zvezo naj bi imel možnost souporabe vseh logističnih sredstev pristojnega organa države gostiteljice.- Za nastanitev uradnika za zvezo poskrbi in jo plača država pošiljateljica. Država gostiteljica pomaga pri iskanju nastanitve.- Uradna službena namestitev uradnikov za zvezo v državi gostiteljici (veleposlaništvo države pošiljateljice ali ministrstvo/organ države gostiteljice) se opredeli v posameznih dvostranskih sporazumih.- Zdravstvena oskrba:Država pošiljateljica zagotovi, da je uradniku za zvezo ob bolezni v državi gostiteljici na voljo zadostna zdravstvena oskrba. Po potrebi je treba skleniti dodatno zavarovanje.2. KRAJ IZVAJANJA NALOGEIzbiro krajev, ki se priporočajo schengenskim državam za napotitev uradnikov za zvezo, posebno določi podskupina za meje. Ta orientacijski seznam ni zavezujoč in se dopolnjuje glede na spremembe okoliščin.3. OCENA/SPREMLJANJE IZVAJANJAPo potrebi bodo schengenske države izmenjavale svoje izkušnje z napotitvijo uradnikov za zvezo v podskupini za meje [1].[1] Po vključitvi schengenskega sistema v Evropsko unijo se bo delo podskupine za meje nadaljevalo v organu Sveta EU, pristojnem za zunanje meje.--------------------------------------------------SCH/I-Front (99)9, rev. 3(Medsebojna Napotitev Uradnikov za Zvezo Zaradi Svetovanja in Pomoči pri Opravljanju Varnostnih in Kontrolnih Nalog na Zunanjih Mejah)Orientacijski seznam krajev, ki se trenutno priporočajo schengenskim državam za napotitev uradnikov za zvezoV nadaljevanju je naveden seznam krajev, ki ga podskupina za meje trenutno priporoča schengenskim državam za napotitev uradnikov za zvezo.Ta orientacijski seznam ni zavezujoč, podskupina za meje pa ga dopolnjuje v skladu s trenutnimi okoliščinami [1].1. Belgija- Bruselj (letališče Zaventem)2. Nemčija- letališče Frankfurt/Main- München (letališče Franza Josepha Straußa)- Frankfurt na Odri (kopenska meja s Poljsko)- Ludwigsdorf (kopenska meja s Poljsko)- Zinnwald (kopenska meja s Češko)- Waidhaus (kopenska meja s Češko)- Hamburg (morsko pristanišče)3. Francija- Marseille (morsko pristanišče)- Pariz (letališče Charlesa de Gaulla)4. Grčija- Atene (letališče)- Solun (letališče)- Kakabia (kopenska meja z Albanijo)- Kastanies (kopenska meja s Turčijo)- Samos- Krf5. Italija- Rim – Fiumicino (letališče)- Brindisi (morska meja)- Trapani- Trst (kopenska meja s Slovenijo)- Milano (letališče Malpensa)6. Nizozemska- Amsterdam (letališče Schiphol)7. Avstrija- Dunaj – Schwechat (letališče)- avtocesta Nickelsdorf (kopenska meja z Madžarsko)- Spielfeld (kopenska meja s Slovenijo)- Berg (kopenska meja s Slovaško)- Drasenhofen (kopenska meja s Češko)8. Španija- Algeciras (morsko pristanišče)- Madrid (letališče Barajas)[1] Po vključitvi schengenskega sistema v Evropsko unijo se bo delo podskupine za meje nadaljevalo v organu Sveta EU, pristojnem za zunanje meje.--------------------------------------------------


title: Sklep Sveta z dne 26. februarja 2001 o podpisu in začasni uporabi Sporazuma o trgovini s tekstilnimi izdelki med Evropsko skupnostjo ter Bosno in Hercegovino, ki je bil parafiran v Bruslju, dne 24. novembra 2000

text:
Pomembno pravno obvestilo

|

32001D0213

Uradni list L 083 , 22/03/2001 str. 0001 - 0001

		Sklep Svetaz dne 26. februarja 2001o podpisu in začasni uporabi Sporazuma o trgovini s tekstilnimi izdelki med Evropsko skupnostjo ter Bosno in Hercegovino, ki je bil parafiran v Bruslju, dne 24. novembra 2000(2001/213/EC)SVET EVROPSKE UNIJE JE —ob upoštevanju Pogodbe o ustanovitvi Evropske skupnosti, in zlasti člena 113 Pogodbe v zvezi s prvim stavkom prvega pododstavka člena 300(2) Pogodbe,ob upoštevanju predloga Komisije,ob upoštevanju naslednjega:(1) Komisija je v imenu Evropske skupnosti s pogajanji uskladila Sporazum o trgovini s tekstilnimi izdelki z Bosno in Hercegovino.(2) Sporazum je bil parafiran 24. novembra 2000.(3) Ob upoštevanju njegove morebitne poznejše sklenitve je treba Sporazum podpisati v imenu Evropske skupnosti.(4) Ustrezno je, da se ta Sporazum začasno uporablja od 1. marca 2001 do dokončanja ustreznih postopkov za njegovo formalno sklenitev na podlagi vzajemnosti —SKLENIL:Člen 1Ob upoštevanju morebitne sklenitve na kasnejši datum je predsednik Sveta pooblaščen, da imenuje osebe, pooblaščene, da v imenu Evropske skupnosti podpišejo Sporazum o trgovini s tekstilnimi izdelki med Evropsko skupnostjo ter Bosno in Hercegovino.Člen 2Ob pogoju vzajemnosti se Sporazum iz člena 1 začasno uporablja od 1. marca 2001 do dokončanja postopkov, potrebnih za njegovo sklenitev.Besedilo Sporazuma je priloženo temu sklepu.V Bruslju, 26. februarja 2001Za SvetPredsednicaA. Lindh--------------------------------------------------


title: 2006/361/ES: Odločba Komisije z dne  19. maja 2006  o ustavitvi protisubvencijskega postopka v zvezi z uvozom nekaterih plastičnih vreč in vrečk s poreklom iz Malezije in Tajske

text:
               20.5.2006

               SL

               Uradni list Evropske unije

               L 134/43

      ODLOČBA KOMISIJE

   z dne 19. maja 2006
   o ustavitvi protisubvencijskega postopka v zvezi z uvozom nekaterih plastičnih vreč in vrečk s poreklom iz Malezije in Tajske
   (2006/361/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 2026/97 (1) („osnovna uredba“), in zlasti člena 14 Uredbe,
   po posvetovanju s svetovalnim odborom,
   ob upoštevanju naslednjega:
   A.   POSTOPEK

               (1)

               Po posvetovanju je Komisija 30. junija 2005 v obvestilu, objavljenem v Uradnem listu Evropske unije
                   (2), napovedala začetek protisubvencijskega postopka v zvezi z uvozom nekaterih plastičnih vreč in vrečk v Skupnost z vsebnostjo najmanj 20 % polietilena in debeline, ki ne presega 100 mikrometrov, s poreklom iz Malezije in Tajske, običajno prijavljenih pod oznake ex 3923 21 00, ex 3923 29 10 in ex 3923 29 90.

               (2)

               Istega dne je Komisija napovedala začetek protidampinške preiskave v zvezi z uvozom nekaterih plastičnih vreč in vrečk z vsebnostjo najmanj 20 % polietilena in debeline, ki ne presega 100 mikrometrov, s poreklom iz Ljudske republike Kitajske, Malezije in Tajske.

               (3)

               Protisubvencijski postopek je bil uveden na podlagi člena 10 osnovne uredbe, potem ko je trideset evropskih proizvajalcev nekaterih plastičnih vreč in vrečk („pritožniki“), ki predstavljajo več kot 25 % proizvodnje Skupnosti teh vreč in vrečk, 18. maja 2005 vložilo pritožbo. Pritožba je vsebovala prima facie dokaze o subvencioniranju zadevnega izdelka in dokaze o znatni škodi, ki je zaradi tega nastala, kar je zadostovalo za uvedbo postopka.

               (4)

               Komisija je o začetku postopka uradno obvestila organe Malezije in Tajske, proizvajalce izvoznike v Maleziji in na Tajskem, uvoznike/trgovce in njihova združenja, uporabnike, za katere je znano, da jih to zadeva, predstavnike zadevnih držav izvoznic in pritožnike. Zainteresiranim strankam je bila dana možnost, da pisno predstavijo svoja stališča in zaprosijo Komisijo za zaslišanje v roku, ki je naveden v obvestilu o začetku postopka.

         B.   UMIK PRITOŽBE

               (5)

               Pritožniki so v pismu službam Komisije z dne 10. februarja 2006 uradno umaknili svojo pritožbo.

               (6)

               V skladu s členom 14(1) osnovne uredbe se postopek lahko ustavi, kadar je pritožba umaknjena, razen kadar takšna ustavitev ne bi bila v interesu Skupnosti.

               (7)

               Komisija je menila, da je sedanji postopek treba ustaviti, saj v preiskavi ni bilo ugotovljeno, da takšna ustavitev ne bi bila v interesu Skupnosti. Zainteresirane stranke so bile o tem obveščene in dana jim je bila možnost dati pripombe. Prejeti niso bili nobeni ugovori.

               (8)

               Glede na zgoraj navedeno Komisija ugotavlja, da je treba protisubvencijski postopek v zvezi z uvozom nekaterih plastičnih vreč in vrečk s poreklom iz Malezije in Tajske v Skupnost ustaviti brez uvedbe izravnalnih ukrepov.

               (9)

               Ukrepi, predvideni s to odločbo, so v skladu z mnenjem svetovalnega odbora –

         SPREJELA NASLEDNJO ODLOČBO:
   Edini člen
   Protisubvencijski postopek v zvezi z uvozom nekaterih plastičnih vreč in vrečk z vsebnostjo najmanj 20 % polietilena in debeline, ki ne presega 100 mikrometrov, s poreklom iz Malezije in Tajske, je ustavljen.

      V Bruslju, 19. maja 2006

            Za Komisijo

         Peter MANDELSON

            Član Komisije

      (1)  UL L 288, 21.10.1997, str. 1, Uredba, kakor je bila nazadnje spremenjena z Uredbo Sveta (ES) št. 461/2004 (UL L 77, 13.3.2004, str. 12).

      (2)  UL C 159, 30.6.2005, str. 15.


title: Sklep Sveta z dne 18. novembra 1991 o sklenitvi Konvencije o Mednarodni komisiji za zaščito Labe

text:
Pomembno pravno obvestilo

|

31991D0598

Uradni list L 321 , 23/11/1991 str. 0024 - 0027

		Sklep Svetaz dne 18. novembra 1991o sklenitvi Konvencije o Mednarodni komisiji za zaščito Labe(91/598/EGS)SVET EVROPSKIH SKUPNOSTI JEob upoštevanju Pogodbe o ustanovitvi Evropske gospodarske skupnosti in zlasti člena 130s Pogodbe,ob upoštevanju predloga Komisije [1],ob upoštevanju mnenja Evropskega parlamenta [2],ob upoštevanju mnenja Ekonomsko-socialnega odbora [3],ob upoštevanju Resolucije Sveta in predstavnikov vlad držav članic, ki so se sestali v okviru Sveta, z dne 19. oktobra 1987 o nadaljevanju in izvajanju politike Evropske skupnosti in programa Evropskih skupnosti za varstvo okolja (1987-1992) [4], ter Četrtega programa Evropskih skupnosti za varstvo okolja, ki je priložen navedeni resoluciji, v nadaljevanju "četrti akcijski program ukrepanja",ker četrti akcijski program ukrepanja kot nadaljevanje predhodnih programov ukrepanja v svoja najpomembnejša področja dejavnosti šteje spremljanje in kontrolo zaradi izboljšanja kakovosti vode in zmanjšanja onesnaževanja;ker četrti program ukrepanja zahteva aktivno sodelovanje Skupnosti in njenih držav članic v mednarodnih okoljevarstvenih dejavnostih in v tem okviru pripisuje poseben pomen dvostranskim povezavam s tretjimi državami;ker Konvencija o Mednarodni komisiji za zaščito Labe, ki je bila podpisana v Magdeburgu 8. oktobra 1990, zlasti predvideva imenovanje mednarodne komisije za preprečevanje onesnaženja Labe in njenega prispevnega območja v okviru določb navedene konvencije;ker obstoječa zakonodaja Skupnosti, ki ureja onesnaževanje voda, trenutno velja za Labo in njene pritoke, ki tečejo po ozemlju Zvezne republike Nemčije;ker se zdi potrebno, da Skupnost odobri Konvencijo, zato da doseže enega od ciljev Skupnosti na področju ohranjanja, varstva in izboljšanja kakovosti okolja, kot je določeno v Enotnem evropskem aktu;ker je bila navedena konvencija v imenu Skupnosti podpisana 8. oktobra 1990,SKLENIL NASLEDNJE:Člen 1Konvencija o Mednarodni komisiji za zaščito Labe se s tem odobri v imenu Evropske gospodarske skupnosti.Besedilo Konvencije je priloženo temu sklepu.Člen 2Predsednik Sveta bo v imenu Evropske gospodarske skupnosti obvestil Zvezno republiko Nemčijo, ki ima status države depozitarke, da so bili predpogoji za začetek veljavnosti Konvencije, kar zadeva Skupnost, izpolnjeni v skladu s prvim pododstavkom člena 18 Konvencije.V Bruslju, 18. novembra 1991Za SvetPredsednikJ. E. Andriessen[1] UL C 93, 11.4.1991, str. 10.[2] UL C 158, 17.6.1991, str. 291.[3] UL C 191, 22.7.1991, str. 21.[4] UL C 328, 7.12.1987, str. 1.--------------------------------------------------